Gweithdrefn gwyno i fyrfyrwyr - Gwybodaeth gyhoeddus - Prifysgol Caerdydd\nGweithdrefn gwyno i fyrfyrwyr\nRydym yn cydnabod y gall fod adegau pan fydd myfyrwyr yn anfodlon ar y cyfleodd, y gwasanaethu a'r cyfleusterau ac y gallai myfyrwyr fod yn eisiau cwyno.\nMae'r weithdrefn gwyno i fyfyrwyr yn esbonio sut mae gan unrhyw fyfyriwr sydd wedi ymrestru/cofrestru yr hawl i gyflwyno cwyn. Mae'r weithdrefn hefyd yn cynnwys gwybodaeth ynghylch yr opsiwn o gyflwyno cwyn fel grŵp ac yn esbonio'r amgylchiadau lle gellir penodi cynrychiolydd.\nStudent complaints procedure - Welsh version\nGweithdrefn Gwyno I Fyfyrwyr - Fersiwn Cymraeg\nLawrlwytho'r ddogfen (PDF, 231.4 KB)\nMae terfynau amser i'r weithdrefn; mae'n rhaid cyflwyno cwyn o fewn 28 diwrnod o'r tro cyntaf i'r pryder godi – neu'r tro diwethaf i'r hyn sydd o dan sylw ddigwydd, os yw'n barhaus.\nBydd cwynion a gyflwynwyd ar ôl 28 diwrnod ond yn gymwys i gael eu hystyried os ydych yn gallu dangos rheswm eithriadol (gyda thystiolaeth annibynnol) ynghylch pam nad oeddech yn gallu cyflwyno o fewn yr amserlen arferol.\nMae'n rhaid i chi gyflwyno'r gŵyn i Weinyddwr Cwynion eich Ysgol, neu ar gyfer y Coleg neu'r Adran lle cododd y materion os yn briodol, ynghyd â'r dogfennau/tystiolaeth rydych eisiau dibynnu arnynt.\nMae gweithdrefnau ar gyfer mathau eraill o gwynion ar gael. Os oes gennych fater ynghylch:\nOs ydych yn fyfyriwr ac os hoffech wneud cwyn am breswylfeydd, arlwyo, bariau, chwaraeon, diogelwch a gofal dydd, cysylltwch â'r adran berthnasol a restrir yn y Cysylltiadau Gweinyddwr Cwynion\nOs ydych yn gwsmer nad yw'n fyfyriwr ac os hoffech wneud cwyn am breswylfeydd, arlwyo, bariau, chwaraeon, diogelwch a’r feithrinfa, cyfeiriwch at y weithdrefn cwyn cwsmer am gyfleusterau’r campws\nY broses gwneud cais, cyfeiriwch at y weithdrefn cwynion ac apeliadau i ymgeiswyr\nMae rhagor o wybodaeth a'r ffurflenni ar gyfer gwneud cwyn ar gael i'r myfyrwyr ar fewnrwyd y myfyrwyr.\nCysylltwch â'r Tîm Achosion Myfyrwyr os oes gennych unrhyw gwestiynau am y weithdrefn gwyno i fyfyrwyr:\nMae Swyddfa’r Dyfarnwr Allanol ar gyfer Addysg Uwch (OIA) yn cynnal cynllun annibynnol er mwyn adolygu cwynion myfyrwyr.\nMae Prifysgol Caerdydd yn aelod o'r cynllun hwn. Os ydych yn anhapus â'r canlyniad gallwch ofyn i Swyddfa'r Dyfarnwr Annibynnol (OIA) adolygu eich cwyn. Mae rhagor o wybodaeth am godi cwyn gyda'r OIA, yr yn y mae'n gallu ac nad yw'n gallu ystyried, a'r hyn y gall wneud i unioni pethau.\nI gael cyngor annibynnol, gallwch gysylltu â'r gwasanaeth Cyngor i Fyfyrwyr yn Undeb y Myfyrwyr sy'n cynnig cyngor diduedd a chyfrinachol yn rhad ac am ddim yn ogystal â chefnogaeth a chynrychiolaeth ynghylch rheoliadau'r Brifysgol.\nLawrlwytho'r ddogfen (PDF, 231.4 KB) Chevron right\nUniversity review procedure - welsh version\nLawrlwytho'r ddogfen (PDF, 492.7 KB) Chevron right\nLawrlwytho'r ddogfen (Word, 28.4 KB) Chevron right


Fideo: Adolygiad Nioh – fideo 8\nFebruary 23, 2017 fideowyth\nFideo: Adolygiad Nioh\nMae hi wedi bod yn sbel ers ein adolygiad fideo diwetha. Ond mae pethau’n da yn dod i’r rhai sy’n disgwyl, ac mae’r un yma’n sicr yn un da. Dyma olwg ar Nioh – ymgais Team Ninja i efelychu Dark Souls, sydd rhywsut yn… well? Gwyliwch. Gwyliwch, da chithau.\nFel arfer, y botwm ‘CC’ sy’n cael gwared ar yr isdeitlau ‘na.\nAc os ydych chi’n hoffi golwg Nioh, cadwch lygad barcud ar fideowyth.com yn nes ymlaen heddiw, achos mae gennym ni gopi i’w roi i un dilynwr lwcus, yn rhad ac am ddim.\nDyma destun yr adolygiad, i’r rhai sy’n hoff o ddarllen stwff yn hytrach na’i wylio:\n“Mae’n saff dweud ‘mod i’n ffan o Dark Souls.\nDwi ‘di chwarae ac ailchwarae’r gemau, wedi darllen llyfr am y gyfres, ac wedi prynu’r crys T. Yn llythrennol. Ar ben hynny, dwi ‘di trio’r holl clôns a rip-offs o’r gyfres ‘fyd. Mae rhai, fel Salt and Sanctuary, yn dal ysbryd y peth yn llwyr, tra bod eraill, fel Lords of the Fallen… ddim.\nA rwan, dyma Nioh. Gêm sy’n cymryd Dark Souls, ei drawsblannu slap-bang i Siapan bedair can mlynedd yn ôl, ac yn ychwanegu… stwff. Lot. Fawr. Iawn. O stwff. A sibrydwch y peth, ond mae’n… gweithio. Mewn rhai ffyrdd, mae o… hyd yn oed yn well.\nCyn i fi gael fy llosgi’n fyw am fod yn heretic, dyma pam.\nMae’r holl betha ‘da chi’n hoffi o Dark Souls yma. Yn chwarae fel ffigwr hanesyddol go-iawn, Gwyddel o’r enw William Adams ddaeth yn un o’r tramorwyr cynta erioed i gael bod yn samurai, fyddwch chi’n brwydro eich ffordd o gwmpas byd hard-as-nails yn llawn gelynion dynol a bwystfilaidd, yn cryfhau ac yn mireinio eich cymeriad wrth fynd. Mae ‘na fosys anferth, stori od ac aneglur – ond heb swyn rhyfeddol Souls, yn anffodus – fe allwch chi chwarae drwy’r holl beth efo ffrind…\nOnd mae ‘na fwy. Lot mwy. Yn Dark Souls, er enghraifft, yr unig ffordd o wella’ch cymeriad ydi lefelu fyny. Yn Nioh, mae hynny’n dal yma, ond mae ‘na hefyd… [anadl ddofn]\n… arfau, arfwisgoedd ac offer sy’n newid eich stats. Tylwyth teg bach gwyrdd wedi eu cuddio ym mhob lefel sy’n rhoi bonwsus gwahanol i chi. Dewis eang o symudiadau arbennig o’r enw guardian spirits. Rhestrau diddiwedd o sgiliau a swynau cudd i’w datgloi. System o gampau i’w cyflawni – lladd hyn a hyn o elynion, defnyddio arf penodol hyn a hyn o weithiau – sy’n cynnig mwy fyth o welliannau i chi. Hanner ffordd drwy’r gêm, gewch chi’r opsiwn o ymuno efo clan – mae ‘na tua 40 ohonyn nhw – efo manteision gwahanol yn gysylltiedig efo pob un. Mae’n hurt, deud y gwir. Ond coeliwch neu beidio, mae’r gêm yn esbonio hyn i gyd yn bur dda.\nA does dim angen deifio’n ddwfn i’r holl systemau a thablau a siartiau ‘ma er mwyn mwynhau Nioh. O’r cychwyn cynta, mae o jyst yn teimlo’n iawn. Mae’n perthyn i’r llinach ecsgliwsif ‘na o gemau – Destiny, Super Mario Bros – sy’n hollol llyfn, yn gwneud i chi anghofio bod ‘na reolydd yn eich dwylo. A dim ond cryfhau mae’r teimlad ‘ma wrth i chi ychwanegu llond trol o alluoedd newydd at eich arsenal.\nBach o siom ydi hi, felly, bod dim angen eu defnyddio nhw i gyd er mwyn llwyddo. Mae’n berffaith bosib mynd drwy’r holl beth yn defnyddio llond llaw o’r un symudiadau drosodd a throsodd, efo’r gêm ddim cweit yn cyrraedd y lefel sbeitlyd o galetwch sy’n nodweddiadol o Dark Souls ar ei waetha. Mae hyd yn oed yn bosib dysgu un neu ddau o driciau sydd hyd yn oed yn gwneud y bosys yn haws. Ond pam mae’r gêm mor hwyl â hyn, pwy sy’n cwyno?\nProblem fwy, dwi’n meddwl, ydi bod Nioh, erbyn y diwedd, yn teimlo fymryn bach yn undonog. Y prif reswm am hyn ydi’r gelynion – does ‘na jyst ddim digon ohonyn nhw. Ydyn, mae nhw’n mynd yn sylweddol galetach wrth i’r gêm fynd yn ei flaen, ond pan ‘da chi’n gwynebu’r un chwech neu saith teip drwy’r amser, yn fuan iawn ‘da chi’n dysgu sut mae eu curo nhw.\nUnwaith ‘da chi’n plannu’ch cleddyf neu’ch bwyell neu’ch gwaywffon neu’ch ddau gleddyf neu’ch kusarigama – gair da – i mewn iddyn nhw, mae nhw’n ffrwydro’n hyfryd gan ollwng mynyddoedd o loot. Gormod ohono fo, deud y gwir. ‘Da chi’n boddi ynddo fo yn fuan iawn, a wnes i dreulio rhan helaeth o’r gêm fwy neu lai yn ei anwybyddu. Sy’n siom. Yn hyn o beth, ella ddylsa Nioh fod wedi cymryd mwy o ddylanwad gan Dark Souls, a llai gan Diablo a Destiny.\nAc mae ‘na fwy o Destiny, yn digwydd bod, yn yr agwedd aml-chwaraewr. Sut mae lefelau dyddiol arbennig yn swnio, yn galetach na’r lefelau arferol? Neu’r gallu i chwarae chyncs o’r lefelau eto, efo pethau wedi newid ymhellach fyth? Mae ‘na hyd yn oed fersiwn hollol wahanol, siwpyr-anodd, o’r gêm cyfan, wedi ei gynllunio i ddau o bobol chwarae efo’i gilydd. Os ‘da chi isio mynd drwy bob dim – Pob. Un. Dim. – yn Nioh, fyddwch chi’n chwarae rhai darnau bedair gwaith. Mae’n swnio fel cynllunio diog, ond heb i chi brofi’r peth eich hun, fyddwch chi ddim yn deall jyst pa mor hwyl ydi o.\nNioh ydi’r gêm llawn cynta i fi ei orffen flwyddyn yma, a fydda i wedi synnu os dydi o ddim ar fy rhestr i o gemau gorau’r flwyddyn. Oes, mae ‘na broblemau yma, ond i fi, sy’n awchu am fwy o Dark Souls, sut bynnag alla i gael o, fel ryw fath o junkie masocistaidd, mae’n ffitio’r bil yn berffaith. Dwi wedi archebu’r cynnwys ychwanegol yn barod, a dwi’n siwr y bydda i’n sgipio rownd Bangor yn gwisgo’r crys T cyn i chi droi rownd.\nMae’n saff dweud ‘mod i’n ffan o Nioh.\nMae Nioh allan rwan ar y PS4. Cofiwch hoffi, rhannu, a thanysgrifio. Am fwy o drafod gemau – yn Gymraeg – sticiwch efo ni yma ar fideowyth.com.”\nPrevious Talesinger: Gêm Newydd yn y Gymraeg!\nNext Cystadleuaeth: Ennillwch Gopi o Nioh!


Diwygiad 21:31, 25 Ebrill 2008\nYchwanegwyd 137 beit , 11 o flynyddoedd yn ôl\nDiwygiad 21:31, 30 Medi 2007 (golygu)\nB (Wedi symud Ynys Prydain i Ynys Brydain)\nDiwygiad 21:31, 25 Ebrill 2008 (golygu) (dadwneud)\nY mae '''Ynys Brydain''' (hefyd : '''Ynys Prydain''', weithiau '''Prydain''') yn derm daearyddol, gwleidyddol a diwylliannol a fu'n ganolog i feddylfryd a hanes y [[Cymry]] yn yr [[Oesoedd Canol]] ac am gyfnod hir ar ôl hynny. Mae'nEnw bwysigarall sylweddoliarni nada yw'r enwgeir yn gyfystyry âchwedlau, thermau diweddar felym ''[[PrydainPedair Fawr]]Cainc acy [[Ynysoedd Prydain]], yn yr un modd â bod gwahaniaeth bwysig rhwng ystyron yr enwau [[BrythoniaidMabinogi|Brython]]Mhedair a [[Prydeindod|Prydeiniwr]]. Nid oeddCainc y [[BrythoniaidMabinogi]]'' yner Brydeinwyrenghraifft, acyw nid oeddynt yn defnyddio'r enw ''Ynys Prydain i olygu Prydain Fawr fel y mae hi heddiwCedyrn'''.\nMae'n bwysig sylweddoli nad yw'r enw yn gyfystyr â thermau diweddar fel [[Prydain Fawr]] ac [[Ynysoedd Prydain]], yn yr un modd â bod gwahaniaeth bwysig rhwng ystyron yr enwau [[Brythoniaid|Brython]] a [[Prydeindod|Prydeiniwr]]. Nid oedd y [[Brythoniaid]] yn Brydeinwyr ac nid oeddynt yn defnyddio'r enw Ynys Prydain i olygu Prydain Fawr fel y mae hi heddiw.\nCysyniad â'i wreiddiau yn hanes cynnar y Brythoniaid/Cymry oedd Ynys Brydain. Mae'n deillio o'r cyfnod [[Celtiaid|Celtaidd]] a'r cyfnod ôl-[[Rhufeiniaid|Rufeinig]] pan fu Prydain i'r de o linell yn rhedeg o [[Ystrad Clud]] i'r [[Firth o Forth]] ([[Glasgow]] - [[Caeredin]]) ym meddiant y [[Brythoniaid]], pobloedd Celtaidd a siaradai'r iaith [[Brythoneg|Frythoneg]]. Daeth y llwythau "[[Eingl-Sacsoniaid|Eingl-Sacsonaidd]]" (cyndeidiau'r [[Saeson]]) drosodd o'r cyfandir ac yn raddol collodd y Brythoniaid eu tir. Meddianwyd [[Lloegr]] - ac eithrio [[Cernyw]] - gan yr Eingl-Sacsoniaid. Daliodd Brythoniaid yr [[Hen Ogledd]] allan am ganrifoedd, ond torrwyd y cysylltiad rhwng [[Gwŷr y Gogledd]] a Brythoniaid Cymru. Daethant i alw eu hunain yn Gymry ond ni pheidiasent galw eu hunain yn Frythoniaid (neu'r Brython, fel enw torfol unigol) ac i ystyried fod ganddynt hawl ar Ynys Brydain, sef "Gwlad y Brython" (un o hen ystyron ''ynys'' yw 'gwlad', fel yn achos y gair [[Lladin]] ''insula'').\nWedi dod o "https://cy.wikipedia.org/wiki/Arbennig:MobileDiff/308538"


Salmau 63 BWM - Salm Dafydd, pan oedd efe yn - Bible Gateway\nSalmau 62Salmau 64\nSalmau 63 Beibl William Morgan (BWM)\nSalm Dafydd, pan oedd efe yn niffeithwch Jwda.\n63 Ti, O Dduw, yw fy Nuw i; yn fore y’th geisiaf: sychedodd fy enaid amdanat, hiraethodd fy nghnawd amdanat, mewn tir cras a sychedig heb ddwfr; 2 I weled dy nerth a’th ogoniant, fel y’th welais yn y cysegr. 3 Canys gwell yw dy drugaredd di na’r bywyd: fy ngwefusau a’th foliannant. 4 Fel hyn y’th glodforaf yn fy mywyd: dyrchafaf fy nwylo yn dy enw. 5 Megis â mer ac â braster y digonir fy enaid; a’m genau a’th fawl â gwefusau llafar: 6 Pan y’th gofiwyf ar fy ngwely, myfyriaf amdanat yng ngwyliadwriaethau y nos. 7 Canys buost gynhorthwy i mi; am hynny yng nghysgod dy adenydd y gorfoleddaf. 8 Fy enaid a lŷn wrthyt: dy ddeheulaw a’m cynnal. 9 Ond y rhai a geisiant fy enaid i ddistryw, a ânt i iselderau y ddaear. 10 Syrthiant ar fin y cleddyf: rhan llwynogod fyddant. 11 Ond y Brenin a lawenycha yn Nuw: gorfoledda pob un a dyngo iddo ef: eithr caeir genau y rhai a ddywedant gelwydd.


Agenda for Pwyllgor Craffu Cymunedau Cryf on Dydd Iau, 17eg Mehefin, 2021, 10.00 am\nPwyllgor Craffu Cymunedau Cryf - Dydd Iau, 17eg Mehefin, 2021 10.00 am\nBlaenddalen Agenda PDF 589 KB\nCofnodion wedi eu hargraffu PDF 269 KB\nNodi penodiad y Cynghorydd Sir S. Woodhouse fel Cadeirydd.\nEnwebwyd y Cynghorydd Treharne y Cynghorydd Webb, ac eiliwyd gan y Cynghorydd Edwards.\nNewid Hinsawdd PDF 300 KB\nHerio’r Aelod Cabinet ar yr hyn mae’r cyngor yn ei wneud i fynd i’r afael â newid hinsawdd drwy graffu ar y Cynllun Gweithredu Newid Hinsawdd.\nClimate Action Plan Appendix 1_Strong Communities_210617 , eitem 5. PDF 539 KB\nCyflwynodd Matthew Gatehouse a Hazel Clatworthy yr adroddiad ac ateb cwestiynau’r aelodau, ynghyd â’r Aelod Cabinet Jane Pratt.\nMae'r siartiau cylch yn cyfeirio at y cynnydd ar gamau a wnaed yn 2021. A yw'n gywir nad oes unrhyw brosiectau eto i ddechrau?\nNid oedd ychydig o gamau gweithredu ym mis Mehefin wedi cychwyn. Er enghraifft, cwpl o brosiectau cysylltiedig ag ysgolion nad oeddent wedi cychwyn, oherwydd cyfnod clo. Mae un o'r camau cyntaf yn y cynllun yn ymwneud â sicrhau bod adeiladau newydd yn ddi-garbon; ar y pwynt hwnnw, nid oedd unrhyw adeiladau newydd yn digwydd, ond mae trafodaethau bellach yn digwydd am yr adeilad newydd yn ysgol y Brenin Harri VIII, felly mae hynny wedi symud i fod yn 'wyrdd' - rydym yn sicrhau bod cynaliadwyedd a sero net yn cael eu cynnwys yn y manylebau ar gyfer hynny. Mae'r rheini'n gwpl o enghreifftiau o brosiectau nad oeddent wedi cychwyn ond sydd bellach ar y gweill.\nNid oes unrhyw gynnydd o ran gosod cludwyr beiciau i fysiau - beth sydd ar y bwrdd i symud ymlaen a gwneud y bysiau'n gydnaws?\nMae contractwyr yn gweithredu llawer o'r bysiau sy'n rhedeg yn y sir, felly mae gennym lai o ddylanwad dros yr hyn y gellir ei wneud gyda'r rheini. Gyda'r bysiau rydyn ni'n eu rhedeg, lle byddai angen i'r raciau beic fynd yw lle mae'r adran injan, felly nid yw'n ymarferol o ystyried y math o fysiau sydd gennym ni. Wrth i ni edrych ar adnewyddu bysiau, bydd y mater hwn yn cael ei godi a'i archwilio bryd hynny, i weld a allwn ddefnyddio bysiau y mae rheseli beic yn gydnaws â hwy.\nMae rhai preswylwyr yn cwyno am dorri lleoedd gwyrdd - pwy sy'n penderfynu bod ardaloedd mwy i aros heb eu torri?\nByddai'n ddefnyddiol derbyn manylion trwy e-bost o'r meysydd pryder penodol, fel y gellir eu trosglwyddo i Nigel Leaworthy (Rheolwr Masnachol a Gweithrediadau) a'i dîm, sy'n torri'r gwair. Mae'r cyngor yn torri caeau chwarae a chwaraefeydd. Mewn ardaloedd eraill maent wedi gadael i'r blodau gwyllt dyfu, ond yn dal i dorri llwybrau o amgylch neu trwy'r ardaloedd hynny fel y gall preswylwyr gerdded heb eu heffeithio gan laswellt gwlyb, wedi'i dorri ac ati. Mewn rhai o'r ardaloedd preswyl, weithiau nid y cyngor sy'n gyfrifol h.y. gallai fod yn gyfrifoldeb cymdeithas dai. Yn yr un modd, mae ysgolion yn gyfrifol am eu tir eu hunain a sut maen nhw'n cael eu rheoli; weithiau, gallent ofyn i dîm y cyngor dorri eu hardal mewn ffordd nad yw o reidrwydd yn unol â pholisi'r cyngor. Felly, byddai'n ddefnyddiol gwybod ym mha union leoliadau y mae gan breswylwyr bryderon. Mae'n anodd cael y cydbwysedd yn iawn, gan ein bod hefyd wedi cael llawer o ganmoliaeth gan breswylwyr am y blodau gwyllt a'r cynnydd yn nifer y gwenyn.\nO ran mannau agored a thorri gwair, a yw'n werth rhoi diweddariad i breswylwyr ynghylch pa mor effeithiol y bu'r mesurau, a'u sicrhau bod y sefyllfa'n cael ei monitro?\nYdy, byddwn yn siarad ... view the full Cofnodion text for item 5.\nY Gymraeg PDF 123 KB\nYstyried yr adroddiad blynyddol ar berfformiad y Cyngor wrth ymwreiddio’r Gymraeg.\nWelsh Language Annual Monitoring Report 2020 2021 , eitem 6. PDF 648 KB\nCyflwynodd Alan Burkitt yr adroddiad ac atebodd gwestiynau'r aelodau.\nO ran persbectif, faint o alwadau a wneir mewn ieithoedd eraill yn ystod yr un cyfnod â'r 74 galwad Gymraeg?\nTua 75,000 o alwadau Saesneg. Wrth alw llinell y cyngor mae yna opsiwn i barhau yn Saesneg neu Gymraeg. Mae lefelau disgwyliad yn debygol o fod yn isel, felly mae'n debyg y bydd nifer o siaradwyr Cymraeg yn dewis y llinell Saesneg. Mae'r ffigurau wedi cynyddu'n araf dros y blynyddoedd, ac mae hynny'n debygol o barhau.\nA yw'r sgiliau Cymraeg datganedig ymhlith y staff yn seiliedig ar hunan arfarnu neu benderfyniad rhywun arall?\nRwyf wedi siarad â phob un o'r siaradwyr Cymraeg 'rhugl', ac rwy'n adnabod y bobl ar y lefelau 'uwch'. Rwy'n trefnu'r dosbarthiadau ar gyfer y lefelau 'is'; po bellaf mae rhywun yn mynd trwy'r cwrs yna maen nhw'n mynd i fyny'r lefelau. Gyda hunanasesu, mae pobl yn tueddu i dan-asesu eu sgiliau, felly rwy'n ceisio sgwrsio â nhw a mesur eu lefel. Nid yw'n wyddoniaeth fanwl gywir, wrth gwrs, yn enwedig gan fod gwahanol lefelau rhuglder.\nA oes maes gwasanaeth penodol sy'n peri pryder? Mae Plant a Phobl Ifanc yn edrych fel maes problem, er enghraifft?\nOew, byddwn yn cytuno bod prinder sgiliau mewn PPhI. Rheng flaen yw lle mae gennym yr her benodol. Rydym bellach wedi penodi pobl yn y ganolfan gyswllt sy'n siarad Cymraeg, sydd wedi gweithio'n dda iawn. Bu rhywbeth o fwlch oherwydd COVID-19, ond unwaith y byddwn yn ôl yn gweithio mewn swyddfeydd fel o'r blaen, nid oes gennym lawer o staff a allai siarad â rhywun sy'n dod trwy'r drws. Mae hon yn broblem: pe byddem yn cael ein herio, byddem yn ei chael yn anodd gwrthbwyso'r her honno.\nPa gefnogaeth allai'r gr?p Cymraeg yn Sir Fynwy ei rhoi i gynghorau tref a chymuned, yn enwedig wrth ddarparu cyfieithiadau?\nRwyf wedi cael sgyrsiau ffrwythlon iawn gyda chynghorau tref a chymuned yn Nhrefynwy, Brynbuga, Cas-gwent, Cil-y-coed a'r Fenni. Rydym yn ceisio bod yn realistig o ran adnoddau. Mae'n debyg mai'r wefan yw'r gwasanaeth cyhoeddus mwyaf a ddarperir. O sgwrs gyda'r Cynghorydd Tudor Thomas fe ddechreuon ni ar un y Fenni, ac oddi yno, mae sgyrsiau wedi digwydd gyda chlercod tref a chymuned eraill. Rydym wedi cynnig gwneud cyfieithiadau ar gyfer eu gwefannau. Maent yn dal i fod o dan yr hen ddeddf Gymraeg, ac nid ydynt yn ddarostyngedig i'r un gofynion ag yr ydym ni, felly nid oes angen iddynt gyfieithu cymaint.\nByddai'n dda gweld mwy yn yr adroddiad, er enghraifft, trwy gynnwys y staff dysgu Cymraeg eu hiaith. A allwn ni hefyd dynnu sylw at y newidiadau yn ein hysgolion h.y. yr ysgolion newydd, a phethau fel clwb ieuenctid Cymraeg yng Nghil-y-coed?\nGallwn, mae'r rhain yn bwyntiau diddorol. Rhoddodd cyfrifiad 2011 y boblogaeth Gymraeg fel 9.9%, tua 8,500 o bobl; heb os, mae hynny wedi cynyddu yn y cyfrifiad diweddaraf. Felly mae'n lleiafrif sylweddol. O ran data ar gyfer ysgolion, ein ffocws ar gyfer yr adroddiad penodol hwn oedd ein hadnodd ... view the full Cofnodion text for item 6.\nMinutes Public Pack, 29/04/2021 Strong Communities Select Committee , eitem 7. PDF 151 KB\nCadarnhawyd a llofnodwyd y cofnodion fel cofnod cywir, a gynigiwyd gan y Cynghorydd Webb ac eiliwyd gan y Cynghorydd Treharne.\nBlaenraglen gwaith Cymunedau Cryf PDF 495 KB\nAwgrymodd y Cynghorydd Easson, yn dilyn y Cynghorydd Guppy, gan gynnwys B4245 (y ffordd rhwng Llanfihangel Rogiet a Gwndy) a thorri gwair. Nododd na fu craffu diweddar ar droseddu ac anhrefn; yn flaenorol roedd gwaith helaeth ar reoli cyflymder fel rhan ohono. Cynigiodd hefyd edrych ar ddarpariaeth teledu cylch cyfyng - byddai'n ddefnyddiol deall a ellir rhoi digon o amser i drefi Sir Fynwy pan fydd y canolbwynt canolog ym Mlaenafon, ac mae'n rhaid i swyddog deithio yno i gael unrhyw luniau sydd eu hangen. Cytunodd y Cadeirydd i wahodd y swyddog sy'n gyfrifol, Andy Mason, i'r pwyllgor.\nCynigiodd y Cynghorydd Treharne y dylai'r Comisiynydd Heddlu a Throsedd fod yn bresennol i drafod nifer y swyddogion heddlu yn y gymuned. Awgrymodd y Cadeirydd y dylid cychwyn gyda theledu cylch cyfyng, gan nad yw'n glir gyda pha bwyllgor Dethol y mae'r mater hwn.\nAwgrymodd y Cynghorydd Smith adolygiad o seilwaith priffyrdd - hwn yw'r mater proffil uchaf ond mae'r gyllideb wedi lleihau bob blwyddyn. Nododd y Cadeirydd y byddai angen ystyried agwedd benodol. Mae'r Cynghorydd wedi gofyn am ddadansoddiad o'r adran h.y. cyfeirlyfr.\nBydd y Pwyllgor yn cyflwyno cais am hyn fel Argymhelliad.\nBlaenraglen gwaith y Cabinet a’r Cyngor PDF 198 KB


Cleaner in Wales | Evenbreak | Accessible job search site for disabled people\n£9.69 yr awr\nLocation : Llysfasi\nSalary : £9.69 per hour - (35 hours per week, 5 days per week - 12 month fixed term contract)\nOur Llysfasi site are now looking for a Cleaner to join them on a permanent, part time basis for 35 hours per week, Monday to Friday for a 12 month fixed term contract.\nTeitl y Swydd : Glanhäwr\nLleoliad : Llysfasi\nCyflog : £9.69 yr awr - (35 awr yr wythnos, 5 diwrnod yr wythnos - contract cyfnod penodol o 12 mis )\nMath o Gontract : Parhaol, Rhan Amser\nMae ein safle Llysfasi yn edrych am lanhäwr i ymuno â nhw mewn swydd barhaol, rhan amser am 35 awr yr wythnos, dydd Llun i ddydd Gwener am gontract cyfnod penodol o 12 mis.\nByddwch yn gweithio fel aelod o'r Tîm Cyfleusterau ar draws y Coleg, a byddwch yn cynorthwyo'r Pennaeth Ystadau a Chyfleusterau er mwyn darparu cyfleusterau rhagorol ar gyfer staff, myfyrwyr ac ymwelwyr. Byddwch yn cyflawni'r holl agweddau arferol o'r swydd fel; ysgubo, hwfro, glanhau arwynebau, dystio, mopio, sgleinio a gwagio biniau gwastraff. Byddwch hefyd yn cefnogi strategaeth y Coleg i reoli gwastraff/ailgylchu.\nNid yw profiad glanhau blaenorol yn hanfodol - dim ond bod gennych chi ddealltwriaeth o brosesau glanhau, gwybodaeth am Iechyd a Diogelwch ac yn gallu cynllunio a blaenoriaethu gwaith yn effeithiol. Dylai bod gennych chi sgiliau cyfathrebu ardderchog, y gallu i weithio'n dda gydag eraill a'r gallu i asesu a gwerthuso gwybodaeth, gan ddod i gasgliadau rhesymol.\nMae'r gallu i siarad Cymraeg yn rhugl yn ddymunol.


Salmau 28 BWM - Salm Dafydd. Arnat ti, ARGLWYDD, y - Bible Gateway\nSalmau 27Salmau 29\nSalmau 28 Beibl William Morgan (BWM)\n28 Arnat ti, Arglwydd, y gwaeddaf; fy nghraig, na ddistawa wrthyf: rhag, o thewi wrthyf, i mi fod yn gyffelyb i rai yn disgyn i’r pwll. 2 Erglyw lef fy ymbil pan waeddwyf arnat, pan ddyrchafwyf fy nwylo tuag at dy gafell sanctaidd. 3 Na thyn fi gyda’r annuwiolion, a chyda gweithredwyr anwiredd; y rhai a lefarant heddwch wrth eu cymdogion, a drwg yn eu calon. 4 Dyro iddynt yn ôl eu gweithred, ac yn ôl drygioni eu dychmygion: dyro iddynt yn ôl gweithredoedd eu dwylo; tâl iddynt eu haeddedigaethau. 5 Am nad ystyriant weithredoedd yr Arglwydd, na gwaith ei ddwylo ef, y dinistria efe hwynt, ac nis adeilada hwynt. 6 Bendigedig fyddo yr Arglwydd: canys clybu lef fy ngweddïau. 7 Yr Arglwydd yw fy nerth, a’m tarian; ynddo ef yr ymddiriedodd fy nghalon, a myfi a gynorthwywyd: oherwydd hyn y llawenychodd fy nghalon, ac ar fy nghân y clodforaf ef. 8 Yr Arglwydd sydd nerth i’r cyfryw rai, a chadernid iachawdwriaeth ei Eneiniog yw efe. 9 Cadw dy bobl, a bendithia dy etifeddiaeth: portha hwynt hefyd, a dyrcha hwynt yn dragywydd.


Nos Ystwyll - Wicipedia\nLlun c. 1850 gan Ainsworth o ddathliadau Nos Ystwyll\nNos Ystwyll yw'r 5ed neu'r 6ed o Ionawr - deuddeg diwrnod wedi dydd Nadolig - a diwedd yr ŵyl. Yn ôl traddodiad, dylid tynnu trimins neu addurniadau'r Nadolig i lawr erbyn y diwrnod hwn. Cysylltir hefyd nifer o draddodiadau eraill gyda'r diwrnod gan gynnwys Hela'r Dryw Bach a'r Fari Lwyd.\nMae dyddiad Gŵyl y Nadolig yn ymwneud ag Alban Arthan a heuldro'r gaeaf (21ain neu 22ain Rhagfyr). Roedd traddodiad cyn-Gristnogol Gogledd Ewrop o ddathlu geni'r Haul ar 25 Rhagfyr yn wahanol i draddodiad gwledydd Môr y Canoldir a'r Dwyrain, a osodai heuldro'r gaeaf ar 6 Ionawr, sef Nos Ystwyll. Daeth y ddau ddyddiad i fod yn ddechrau a diwedd yr un dathliad. Mabwysiadodd eglwys y gorllewin "ddeuddeg diwrnod y Nadolig" a'u huchafbwynt ar Nos Ystwyll. Erbyn y 5g, credwyd mai dyma'r nos y cyrhaeddodd y Doethion Bethlehem. Pan fabwysiadodd y Gorllewin Galendr Gregori yn lle'r Calendr Iwliaidd daeth rhagor o ddryswch ynghylch diwedd y Nadolig, a gwrthododd yr eglwys ddwyreiniol y newid. Mae Nos Ystwyll, felly'n parhau i fod yn brif ddiwrnod dathlu'r Ymgnawdoliad mewn Eglwysi Uniongred.\nCeir drama-gomedi o'r un enw gan William Shakespeare (Twelfth night).\n1 Arferion eraill\nArferion eraill[golygu | golygu cod y dudalen]\nArferai William Bukeley ddiddanu ei gymdogion yn ei gartref yn Llanfechell, Môn, ar nos Ystwyll. Dyma'r cyntaf o 15 cofnod yn nodi'r arferiad:\nLle:\tLlanfechell Ffynhonnell:\tDyddiadur William Bulkeley, Brynddu, Llanfechell, Môn (gyda chaniatad Adran Archifau a Chasgliadau Arbennig Prifysgol Bangor)\nNodiadau:\t6th. 1736 / 37 The Wind W.N.W, very calm, dark & cloudy all day & all night this being my generall invitation day, I passed it merry and Cheerfull with 5 or 6 Neighbours, till ii at Night when I went to bed, the rest of the Company being Harvest labourers and Tenants staid till 12\nMae'n debyg mai 'seren' (neu'r Lladin stellā + 'gŵyl') yw tarddiad y gair, sy'n cryfhau'r syniad i'r seren ymddangos i'r Doethion ar y dydd hwn h.y. 'seren-ŵyl'. Mae'n ymddangos yn gyntaf yn y Gymraeg yng ngwaith Meilyr Brydydd yn y 12g: "Ystwyll ystyryws Dews defnyt..." Yn yr eglwys, weithiau defnyddir y gair 'epiffani' sy'n tarddu o'r Groeg ἐπιφάνεια neu "epiphaneia" (ymddangosiad duwiol).\nGŵyl Fair y Canhwyllau: 2 Chwefror\n↑ Gwefan y BBC; adalwyd 22 Rhagfyr 2014\n↑ Gwefan yr Eglwys yng Nghymru; adalwyd 22 Rhagfyr 2014\n↑ Llen Natur (Y Tywyddiadur https://www.llennatur.cymru/Y-Tywyddiadur?keywords=%2Bdd%2Fmm%3A6%2F1%20%2Bffynhonnell%3Allanfechell&currentpage=1&recordsperpage=25&dyddiadur=false&oriel=false&bwletinau=false&asc=true#angori\nWedi dod o "https://cy.wikipedia.org/w/index.php?title=Nos_Ystwyll&oldid=11021655"\nNewidiwyd y dudalen hon ddiwethaf ar 5 Ionawr 2022, am 23:49.


Heddlu Awstralia’n atal ymosodiad brawychol ar awyren – Golwg360\nHeddlu Awstralia’n atal ymosodiad brawychol ar awyren\n30 Gorffennaf 2017 am 08:42\nMae heddlu Awstralia wedi atal ymosodiad brawychol ar awyren yn Sydney, ac wedi arestio pedwar o ddynion mewn perthynas â chynllwyn.\nMae camau diogelwch ychwanegol mewn grym ym maes awyr y ddinas ers dydd Iau, yn ôl Prif Weinidog y wlad, Malcolm Turnbull.\nMae’r mesurau hynny bellach mewn grym ym mhob maes awyr yn y wlad.\nDydy’r awdurdodau ddim wedi cyhoeddi llawer o fanylion am y cynllwyn hyd yn hyn.\nOnd mae rhybudd i deithwyr y bydd cryn oedi mewn meysydd awyr dros y dyddiau nesaf wrth i’r camau diogelwch newydd ddod i rym.\nHwn yw’r trydydd cynllwyn ar ddeg i gael ei ddarganfod ers i lefel bygythiad Awstralia gael ei chynyddu ers 2014, ond mae pump o ymosodiadau wedi cael eu cyflawni.\nFe allai’r ymchwiliad i’r cynllwyn diweddaraf bara rai diwrnodau, ond mae lle i gredu mai ffrwydro dyfais fyddai’n cael mynd ar yr awyren gyda theithwyr oedd y bwriad, neu ei ffrwydro wrth i fagiau gael eu harchwilio.\nAr ôl i’r heddlu chwilio sawl eiddo yn Sydney, cafodd dyfais amheus ei darganfod, ac mae lle i gredu bod dynes ymhlith nifer o bobol a gafodd eu harestio.\nDywed yr awdurdodau eu bod nhw’n credu mai Islamwyr oedd yn gyfrifol am y cynllwyn.\nArchesgob o Awstralia’n camu o’r neilltu tros honiadau rhyw\nAwstralia: galw am refferendwm i sacio’r Frenhines\nDim achos llys i Ffrancwr am ladd dau deithiwr yn Awstralia


Beirniadu’r newid i system iawndal y Weinyddiaeth Amddiffyn – Golwg360\nBeirniadu’r newid i system iawndal y Weinyddiaeth Amddiffyn\n14 Chwefror 2017 am 10:54 Diweddarwyd am 12:14\nMae cynlluniau yn cael eu hystyried ar hyn o bryd i newid system iawndal y Weinyddiaeth Amddiffyn fyddai’n rhwystro milwyr a’u teuluoedd rhag eu herio am faterion esgeulustod.\nYn hytrach, byddai materion o’r fath yn cael eu delio gan aseswr mewnol y Weinyddiaeth, ac maen nhw’n mynnu mai cynnig gwell iawndal i filwyr a’u teuluoedd yw’r nod.\nOnd mae tad milwr a fu farw mewn ffrwydrad ar ochr y ffordd yn Irac yn 2007 wedi beirniadu’r cynlluniau a’u galw’n “annheg.”\nBu farw mab Colin Redpath, sef Kirk Redpath, 22 oed, wrth deithio mewn cerbyd yn Irac pan fu ffrwydrad ar ochr y ffordd.\n“Yn y pendraw, maen nhw (y Weinyddiaeth Amddiffyn) yn gyflogwr,” meddai gan gyfeirio at eu dyletswydd i ddarparu’r offer a’r cyfarpar diogelwch gorau posib i’w milwyr.\nFe wnaeth ymchwiliad Chilcot y llynedd ganfod nifer o fethiannau ym mharatoadau’r Weinyddiaeth Amddiffyn ar gyfer Rhyfel Irac oedd yn cynnwys diffyg darpariaeth ddigonol o gerbydau addas i wrthsefyll ffrwydradau.\nDywedodd llefarydd ar ran y Weinyddiaeth Amddiffyn fod y newidiadau arfaethedig yn “ymwneud â gwell iawndal.”\n“Beth bynnag yw’r camau cyfreithiol, rydyn ni’n barod yn blaenoriaethu dysgu gwersi o unrhyw ddigwyddiadau yn ymwneud â diogelwch ein personél,” ychwanegodd y llefarydd.


Cartref Cyngor Swyddi a gyrfaoedd Help i ddechrau gweithio Canolbwynt Cyflogaeth Conwy Clinigau Cyflogadwyedd\nSummary (optional) **Sylwer na fydd ein Clinigau Sgiliau Gwaith yn cael eu cynnal o’r wythnos sy’n dechrau 16 Mawrth nes y clywir yn wahanol. Ymddiheurwn am unrhyw anghyfleustra yn hyn o beth, a diolch am eich cydweithrediad.**\nA oes angen help a chefnogaeth arnoch i ddod o hyd i gyflogaeth, neu a hoffech chi ymgymryd â chyfle hyfforddi newydd?\nMae'r Tîm Cymunedau am Waith yn cynnal Clinigau Cyflogadwyedd rheolaidd mewn amrywiaeth o wahanol leoliadau.\nMae Cymunedau am Waith wedi helpu llawer o bobl i ddod o hyd i waith cynaliadwy yn ogystal â helpu llawer o bobl i gael hyfforddiant. Yn ogystal â helpu pobl sydd allan o waith, mae ein tîm hefyd yn gweithio i gefnogi pobl sydd am wella eu sgiliau a symud i gyflogaeth fwy arwyddocaol.\nMae'r Clinigau hyn yn cynnig cyfle i bobl ddod i wybod am y gwahanol fathau o gefnogaeth y gall Cymunedau am Waith eu cynnig. Beth am ddod draw i un ohonyn nhw a gweld sut y gallwn ni eich helpu chi?\nAmserlen y Clinig*\nCanolfan Dinorben Abergele, Faenol Ave, Abergele Dydd Mercher cyntaf bob mis 11am - 2pm\nLlyfrgell Cinmel 2il Dydd Mawrth bob mis 10am - 12pm\nCanolfan Deulu Llanrwst, Watling Street, Llanrwst 2il Dydd Iau bob mis 10am - 2pm\nLlyfrgell Llandudno 3ydd Dydd Mawrth bob mis 11am - 3pm\nItaca, Abergele 3ydd Dydd Iau bob mis\nNodwch na fydd clinig ym mis Chwefror 10am - 2pm\nTŷ Cymunedol Peulwys, Hen Golwyn 4ydd Dydd Mawrth cyntaf bob mis 1pm - 3pm\nDysgwch ragor am ‘Cymunedau am Waith'\nGwnewch atgyfeiriad i gael cymorth a chefnogaeth\nCanolbwynt Cyflogaeth Conwy Asiantaethau PartnerAstudiaethau Achos Clinigau Cyflogadwyedd Canolfan GyflogadwyeddHwb Datblygu Sgiliau


Bettý, Sylvia a Laura. Tair merch angheuol am dri chyfnod | Llenyddiaeth Gyfredol\nTair merch angheuol\nNewydd ddarllen ydw i Betty, y nofel ddiweddaraf gan yr awdur o Wlad yr Iâ Arnaldur Indridason, enw gwych arall o'r nofel drosedd Nordig. Fe barodd dridiau i mi, ond mae'n fyr yn unig ac nid yw'n cymryd mwy o amser. Dyma'r ail gan Indridason i mi ei ddarllen oherwydd, er fy mod i'n ei hoffi Y fenyw mewn gwyrdd, Ni lwyddais i hoffi ei arolygydd Erlendur Sveinson. Ond roedd yr un hon wedi dal fy sylw oherwydd y troad at stori fwy clasurol a gyhoeddwyd gyntaf yn 2003.\nMae'n wir yn nodedig gwrogaeth i'r traddodiad mwyaf canonaidd o'r noir ar ffigur y femme fatale. Yn ogystal, mae ganddo dda iawn cyffwrdd â thrin (ac archwilio'r darllenydd ar ei ragfarnau ei hun). Mae'n eich synnu yn y canol ac yn eich dychwelyd i anrheg a allai fod wedi credu o'r 50au tan hynny, wrth ei ddarllen, cwpl o cyfeiriadau. Y rhai Laura y Sylvia, O'r Caspary Vera y Howard Cyflym.\ngyda cyffyrddiadau â Dashiel Hammett neu Raymond Chandler, nid oes a wnelo'r nofel hon â'r rhai sydd wedi gwneud Indridason yn llwyddiannus. Yn distyllu'r holl clasuriaeth yn fwy noir Gogledd America yn ei naratif ac yn y strwythur a'r plot.\nDim ond pedwar prif gymeriad. Mae'r adroddwr person cyntaf, perchennog cyfoethog fflyd bysgota, ei gynorthwyydd a'i wraig ddeniadol, y Bettý anorchfygol. Mae'r adroddwr yn adrodd ei stori o'r carchar. Ei gwymp i uffern a achoswyd gan angerdd, awydd ac obsesiwn di-stop y Bettý ystrywgar. Y cyfan ar gyfer comisiynu a Trosedd Perffaith. Felly, rydym yn mynychu'r cwestiynau a wneir iddo ac sy'n frith o stori pam a sut y daeth i ben yn y carchar.\nGorweddion a chamgymeriadau sy'n ffurfio a plot sy'n llifo yn gyflym ac mae'n gorffen gyda chadarnhad obsesiwn nad yw (ac na fu) yn bosibl dod i ben. Cyfranddaliadau Bettý gorffennol dirgel yn gyffredin â Sylvia Fast a pŵer i bewitch gyda Laura de Caspary.\nWedi'i bostio yn 1960, yr awdur Americanaidd Howard Cyflym (awdur Spartacus) yn dal i fod ar restr ddu enwog y Pwyllgor Gweithgareddau Gwrth-Americanaidd am ei gysylltiad â'r Blaid Gomiwnyddol. Felly roedd yn rhaid iddo ddefnyddio ffugenw EV Cunningham i arwyddo rhan dda o'i waith. Yn ddiweddarach, mae'r gwahanol ailgyhoeddiadau eisoes yn dwyn ei enw go iawn.\nEn Sylvia gwnaethom gwrdd â Alan macklin, ditectif, darllenydd ystwyth a gynt yn athro hanes, wedi'i llogi gan filiwnydd i ddod o hyd i fenyw ddirgel Yr un nad ydych ond yn gwybod enw, Sylvia. Cyhoeddwyd llyfr o gerddi amdani a diolch iddi bydd yn darganfod hanes llym ei gorffennol. Bydd Macklin yn chwilio amdani ar daith yn dilyn yr ychydig olion traed y mae'r ferch yn eu gadael trwy'r wlad.\nYsgrifennwyd gan Caspary Vera en 1942, enillodd awdur nofelau, dramâu a sgriniau sgrin enwogrwydd gyda'r teitl hwn. Ddwy flynedd yn ddiweddarach Cefais dragwyddoldeb yn y Addasiad ffilm de Otto Preminger, gyda Gene Tierney a Dana Andrews fel y cwpl blaenllaw. Fe'i hystyrir yn a clasurol ymhlith clasuron ffilm noir.\nDyma ni Helfa Laurahynny yw cnawdol, beiddgar ac uchelgeisiol iawn, ond yr un a ganfuom yn farw ar y carped yn ei hystafell fyw. Bydd Dynion coed y rhai sy'n ceisio egluro ei farwolaeth ddirgel. Waldo lydeker, ysgrifennwr ecsentrig a ddyheuodd am gariad Laura; Shelby Carpenter, ei dyweddi, Ac Marc macpherson, y ditectif sy'n ymchwilio i'r achos ac a fydd, fel y rhai blaenorol, yn ildio i'r sillafu y mae Laura yn ei arddel arnynt.\nY peth diddorol, yn ychwanegol at ei hanes, yw'r defnydd o gwahanol leisiau naratif. Mae'r rhain bob yn ail yn hollalluog, gan fynd i mewn i feddyliau cymeriadau eraill ac ar adegau pan nad ydyn nhw'n bresennol. Mae Waldo Lydecker, Mark McPherson neu Laura ei hun yn dangos y cliwiau inni i ddatrys yr enigma.\nLlwybr llawn i'r erthygl: Llenyddiaeth Gyfredol » Genres » Nofel ddu » Bettý, Sylvia a Laura. Tair merch angheuol am dri chyfnod


Optimeiddio Lleoliad Gorsafoedd Gwefru ar gyfer Cerbydau Trydanol mewn Rhwydweithiau Ffyrdd - Astudio - Prifysgol Caerdydd\nOherwydd y pryder cynyddol am yr amgylchedd, polisïau a datblygiadau mewn technoleg sy’n deillio o’r rhain, mae cerbydau sero allyriad ac allyriadau isel trydanol a hybrid yn dod yn llawer mwy pwysig a phoblogaidd.\nEr gwaethaf manteision cerbydau trydanol, mae eu hystod criwsio cymharol gyfyngedig (o’i gymharu â cherbydau disel/petrol traddodiadol) ac amser llwytho batri sylweddol yn cyflwyno heriau mawr ar gyfer eu defnyddio. O ganlyniad, er mwyn i gerbydau trydanol fod yn ymarferol, mae’n angenrheidiol cael nifer o orsafoedd gwefru wedi’u dosbarthu’n effeithiol ledled y rhwydwaith ffyrdd. O ystyried gosodiad rhwydwaith ffyrdd benodol, mae pennu’r lleoliadau a’r capasiti gorau ar gyfer y gorsafoedd gwefru hyn yn broblem optimeiddio aml-wrthrychol heriol gyda nifer o gyfyngiadau.\nUn o’r prif amcanion yw lleihau amser teithio drwy sicrhau bod unrhyw ddargyfeiriadau angenrheidiol i ailwefru batri mor fyr â phosibl. Ar y llaw arall, mae cyfyngiadau’n gofyn i’r nifer o orsafoedd gwefru fod yn eithaf bach, ni ddylai’r pellter rhwng gorsafoedd cyfagos fod yn fwy nag ystod criwsio cerbydau trydanol, a dylai capasiti gorsafoedd gwefru fod yn ddigonol er mwyn osgoi tagfeydd.\nNod y prosiect PhD arfaethedig yw datblygu modelu ac atebion algorithmig newydd ar gyfer y broblem optimeiddio uchod drwy ddefnyddio ymchwil sy'n bodoli eisoes ym maes damcaniaeth optimeiddio a rhwydwaith. Yn benodol byddwn yn archwilio modelau mathemategol newydd ar gyfer y broblem ac yn datblygu methodolegau i ddarparu atebion algorithmig effeithlon ac effeithiol ar gyfer y modelau mathemategol yn ddiweddarach. Bydd y modelau yn seiliedig ar wahanol fathau o fformwleiddiadau’r broblem lleoliad cyfleuster ar gyfer rhwydweithiau a graffiau, gan ystyried mathau penodol o gyfyngiadau ac amcanion sy’n codi wrth fordwyo cerbydau trydanol. Rydym yn rhagweld y bydd hyn yn arwain at ddatrysiadau gwell o’i gymharu â gwaith sydd wedi’i gyhoeddi eisoes yn enwedig o ran graddio’n fwy effeithiol i rwydweithiau ffyrdd mwy ac i benderfynu ar gapasiti gorsafoedd.


kimkat1565ke Y Beibl Cysegr-lân (1620). Nehemeia / Nehemiah.\n1565ke Gwefan Cymru-Catalonia : la Web de Gal·les i Catalunya : Wales-Catalonia Website. Y Beibl Cysger-Lân (1620) yn yr iaith Gymraeg. Testun ar lein. La Bíblia en gal·lès de l’any 1620. Text electrònic. Dhə Báibəl in Welsh. The 1620 Holy Bible in Welsh. Online Edition.\n(16) Nehemeia (yn Gymraeg ac yn Saesneg)\n(16) Nehemiah (in Welsh and English)\n22 02 2003\n1564k Y tudalen hwn yn Gymraeg yn unig\n1:1 Geiriau Nehemeia mab Hachaleia. A bu ym mis Cisleu, yn yr ugeinfed flwyddyn, pan oeddwn i ym mrenhinllys Susan,\n1:2 Ddyfod o Hanani, un o’m brodyr, efe a gwŷr o Jwda, a gofynnais iddynt am yr Iddewon a ddianghasai, y rhai a adawsid o’r caethiwed, ac am Jerwsalem.\n1:3 A hwy a ddywedasant wrthyf, Y gweddillion, y rhai a adawyd o’r gaethglud yno yn y dalaith ydynt mewn blinder mawr a gwaradwydd: mur Jerwsalem hefyd a ddrylliwyd, a’i phyrth a losgwyd â thân.\n1:4 A phan glywais y geiriau hyn, myfi a eisteddais ac a wylais, ac a alerais dalm o ddyddiau; a bûm yn ymprydio, ac yn gweddïo gerbron Duw y nefoedd;\n1:5 A dywedais, Atolwg, ARGLWYDD DUW y nefoedd, y DUW mawr ofnadwy, yr hwn sydd yn cadw cyfamod a thrugaredd i’r rhai a’i carant ef ac a gadwant ei orchmynion:\n1:6 Bydded, atolwg, dy glust yn clywed, a’th lygaid yn agored, i wrando ar weddi dy was, yr hon yr ydwyf fi yn ei gweddïo ger dy fron di yr awr hon ddydd a nos, dros feibion Israel dy weision, ac yn cynesu pechodau meibion Israel, y\nrhai a bechasom i’th erbyn: myfi hefyd a thŷ fy nhad a bechasom.\n1:7 Gwnaethom yn llygredig iawn i’th erbyn, ac ni chadwasom y gorchmynion,\nna’r deddfau, na’r barnedigaethau, a orchmynnaist i Moses dy was.\n1:8 Cofia, atolwg, y gair a orchmynnaist wrth Moses dy was, gan ddywedyd, Os\nchwi a droseddwch, myfi a’ch gwasgaraf chwi ymysg y bobloedd:\n1:9 Ond os dychwelwch ataf fi, a chadw fy ngorchmynion, a’u gwneuthur hwynt, pe gyrrid rhai ohonoch chwi hyd eithaf y nefoedd, eto mi a’u casglaf hwynt oddi yno, ac a’u dygaf i’r lle a etholais i drigo o’m henw ynddo.\n1:10 A hwy ydynt dy weision a’th bobl, y rhai a waredaist â’th fawr allu, ac â’th law nerthol.\n1:11 Atolwg, ARGLWYDD, bydded yn awr dy glust yn gwrando ar weddi dy was, ac ar weddi dy weision y rhai sydd yn ewyllysio ofni dy enw: llwydda hefyd, atolwg, dy was heddiw, a chaniatâ iddo gael trugaredd gerbron y gŵr hwn. Canys myfi oedd drulliad i’r brenin.\n2:1 Ac ym mis Nisan, yn yr ugeinfed flwyddyn i Artacsercses y brenin, yr oedd gwin o’i flaen ef: a mi a gymerais y gwin, ac a’i rhoddais i’r brenin. Ond ni byddwn arferol o fod yn drist ger ei fron ef.\n2:3 Am hynny y brenin a ddywedodd wrthyf, Paham y mae dy wynepryd yn drist, a thithau heb fod yn glaf? nid yw hyn ond tristwch calon. Yna yr ofnais yn\n2:4 A dywedais wrth y brenin, Byw fyddo’r brenin yn dragywydd: paham na thristái fy wyneb, pan fyddai y ddinas, tŷ beddrod fy nhadau, wedi ei dinistrio, a’i phyrth wedi eu hysu â thân?\n2:4 A’r brenin a ddywedodd wrthyf. Pa beth yr wyt ti yn ei ddymuno? Yna y gweddïais ar DDUW y nefoedd.\n2:5 A mi a ddywedais wrth y brenin, O rhynga bodd i’r brenin, ac od yw dy was yn gymeradwy ger dy fron di, ar i ti fy anfon i Jwda, i ddinas beddrod fy nhadau, fel yr adeiladwyf hi.\n2:6 A’r brenin a ddywedodd wrthyf, a’i wraig yn eistedd yn ei ymyl ef, Pa hyd y bydd dy daith di, a pha bryd y dychweli? A gwelodd y brenin yn dda fy anfon i, a minnau a nodais iddo amser.\n2:7 Yna y dywedais wrth y brenin, O rhynga bodd i’r brenin, rhodder i mi lythyrau at y tywysogion o’r tu hwnt i’r afon, fel y trosglwyddont fi nes fy nyfod i Jwda;\n2:8 A llythyr at Asaff, ceidwad coedwig y brenin, fel y rhoddo efe i mi goed i wneuthur trawstiau i byrth y palas y rhai a berthyn i’r tŷ, ac i fur y ddinas, ac i’r tŷ yr elwyf iddo. A’r brenin a roddodd i mi, fel yr oedd daionus law fy NUW arnaf fi.\n2:9 Yna y deuthum at y tywysogion o’r tu hwnt i’r afon, ac a roddais iddynt lythyrau y brenin. A’r brenin a anfonasai dywysogion y llu, a marchogion gyda mi.\n2:10 Pan glybu Sanbalat yr Horoniad, a Thobeia y gwas, yr Ammoniad, y peth hyn, bu ddrwg iawn ganddynt, am ddyfod dyn i geisio daioni i feibion Israel.\n2:11 Felly mi a ddeuthum i Jerwsalem, ac a fûm yno dridiau.\n2:12 A chyfodais liw nos, myfi ac ychydig wŷr gyda mi, ac ni fynegais i neb beth a roddasai fy NUW yn fy nghalon ei wneuthur yn Jerwsalem: ac anifail nid oedd gennyf, ond yr anifail yr oeddwn yn marchogaeth arno.\n2:13 A mi a euthum allan liw nos, trwy borth y glyn, ar gyfer ffynnon y ddraig, ac at borth y dom, a deliais sylw ar furiau Jerwsalem y rhai oedd wedi eu dryllio, a’i phyrth y rhai oedd wedi eu hysu a thân.\n2:14 Yna y tramwyais i borth y ffynnon, ac at bysgodlyn y brenin: ac nid oedd le i’r anifail oedd danaf i fyned heibio.\n2:14 Then I went on to the gate of the fountain, and to the king’s pool: but there was no place for the beast that was under me to pass.\n2:15 A mi a euthum i fyny gan lan yr afon liw nos, ac a ddeliais sylw ar y mur, ac a ddychwelais, ac a ddeuthum trwy borth y glyn, ac felly y troais yn\n2:16 A’r penaethiaid ni wyddent i ba le yr aethwn i, na pheth yr oeddwn yn ei wneuthur; a hyd yn hyn ni fynegaswn ddim i’r Iddewon, nac i’r offeiriaid, nac\ni’r pendefigion, nac i’r penaethiaid, nac i’r rhan arall oedd yn gwneuthur y gwaith.\n2:17 Yna y dywedais wrthynt, Yr ydych yn gweled yr adfyd yr ydym ynddo, fod Jerwsalem wedi ei dinistrio, a’i phyrth wedi eu llosgi â thân: deuwch, ac adeiladwn fur Jerwsalem, fel na byddom mwyach yn waradwydd.\n2:18 Yna y mynegais iddynt fod llaw fy NUW yn ddaionus tuag ataf; a geiriau y brenin hefyd y rhai a ddywedasai efe wrthyf. A hwy a ddywedasant, Cyfodwn, ac adeiladwn. Felly y cryfhasant eu dwylo i ddaioni.\n2:18 Then I told them of the hand of my God which was good upon me; as also the king’s words that he had spoken unto me. And they said, Let us rise up and build. So they strengthened their hands for this good work.\n2:19 Ond pan glybu Sanbalat yr Horoniad, a Thobeia y gwas, yr Ammoniad, a Gesem yr Arabiad, hyn, hwy a’n gwatwarasant ni, ac a’n dirmygasant, ac a ddywedasant, Pa beth yw hyn yr ydych chwi yn ei wneuthur? a wrthryfelwch chwi yn erbyn y brenin?\n2:20 Yna yr atebais hwynt, ac y dywedais wrthynt, DUW y nefoedd, efe a’n llwydda ni; a ninnau ei weision ef a gyfodwn, ac a adeiladwn: ond nid oes i chwi ran, na chyfiawnder, na choffadwriaeth yn Jerwsalem.\n3:1 Yna Eliasib yr archoffeiriad a gyfododd, a’i frodyr yr offeiriaid, a hwy a adeiladasant borth y defaid; hwy a’i cysegrasant, ac a osodasant ei ddorau ef;\nie, hyd dŵr Mea y cysegrasant ef, a hyd dŵr Hananeel.\n3:2 A cherllaw iddo ef yr adeiladodd gwŷr Jericho. A cherllaw iddynt hwy yr adeiladodd Saccur mab Imri.\n3:3 A meibion Hassenaa a adeiladasant borth y pysgod; hwynt-hwy a osodasant ei drawstiau ef, ac a osodasant ei ddorau, ei gloeau, a’i farrau.\n3:4 A cher eu llaw hwynt y cyweiriodd Meremoth mab Ureia, mab Cos. A cher eu llaw hwynt y cyweiriodd Mesulam mab Berecheia, mab Mesesabeel. A cher eu llaw hwynt y cyweiriodd Sadoc mab Baana.\n3:5 A cherllaw iddynt hwy y cyweiriodd y Tecoiaid; ond eu gwŷr mawr ni osodasant eu gwddf yng ngwasanaeth eu Harglwydd.\n3:6 A Jehoiada mab Pasea, a Mesulam mab Besodeia, a gyweiriasant yr hen borth; hwy a osodasant ei drawstiau ef, ac a osodasant i fyny ei ddorau, a’i gloeau, a’i farrau.\n3:7 A cher eu llaw hwynt y cyweiriodd Melatia y Gibeoniad, a Jadon y Meronothiad, gwŷr Gibeon a Mispa, hyd orseddfa y llywydd oedd tu yma i’r afon.\n3:8 Gerllaw iddo ef y cyweiriodd Ussid mab Harhaia, o’r gofaint aur. Gerllaw iddo yntau y cyweiriodd Hananeia, mab un o’r apothecariaid: a hwy a gyweiriasant Jerwsalem hyd y mur llydan.\n3:9 A cher eu llaw hwynt y cyweiriodd Reffaia mab Hur, tywysog banner rhan\n3:10 A cherllaw iddynt hwy y cyweiriodd Jedaia mab Harumaff, ar gyfer ei dŷ. A Hattus mab Hasabneia a gyweiriodd gerllaw iddo yntau.\n3:11 Malcheia mab Harim, a Hasub mah Pahath-Moab, a gyweiriasant ran arall, a thŵr y ffyrnau.\n3:12 A cherllaw iddo ef y cyweiriodd Salum mab Halohes, tywysog hanner rhan Jerwsalem, efe a’i ferched.\n3:13 Porth y glyn a gyweiriodd Hanun, a thrigolion Sanoa; hwynt-hwy a’i hadeiladasant ef, ac a osodasant ei ddorau ef, ei gloeau, a’i farrau, a mil o gufyddau ar y mur, hyd borth y dom.\n3:14 Ond porth y dom a gyweiriodd Malcheia mab Rechab, tywysog rhan o Beth-haccerem; efe a’i hadeiladodd, ac a osododd ei ddorau, ei gloeau, a’i farrau.\n3:15 A Salum mab Col-hose, tywysog rhan o Mispa, a gyweiriodd borth y ffynnon; efe a’i hadeiladodd, ac a’i todd, ac a osododd ei ddorau ef, ei gloeau, a’i farrau, a mur pysgodlyn Siloa, wrth ardd y brenin, a hyd y grisiau sydd yn dyfod i waered o ddinas Dafydd.\n3:16 Ar ei ôl ef y cyweiriodd Nehemeia mab Asbuc, tywysog hanner rhan Bethsur, hyd ar gyfer beddrod Dafydd, a hyd y pysgodlyn a wnaethid, a hyd dŷ cedyrn.\n3:17 Ar ei ôl ef y cyweiriodd y Lefiaid, a’r marchnadyddion ar gyfer Rehum mab Bani. Gerllaw iddo ef y cyweiriodd Hasabeia, tywysog hanner rhan Ceila, yn ei fro ei hun.\n3:18 Ar ei ôl ef eu brodyr hwynt a gyweiriasant, Bafai mab Henadad, tywysog hanner rhan Ceila.\n3:19 A cherllaw iddo ef y cyweiriodd Eser mab Jesua, tywysog Mispa, ran arall ar gyfer y ddringfa i dŷ yr arfau, wrth y drofa.\n3:20 Ar ei ôl ef Baruc mab Sabbai yn awyddus a gyweiriodd y mesur arall, o’r drofa hyd ddrws ty Eliasib yr archoffeiriad.\n3:21 Ar ei ôl ef Meremoth mab Ureia, fab Cos, a gyweiriodd y mesur arall, o ddrws tŷ Eliasib hyd dalcen ty Eliasib.\n3:22 Ac ar ei ôl ef yr offeiriaid, gwŷr y gwastadedd, a gyweiriasant.\n3:23 Ar ei ôl ef y cyweiriodd Benjamin, a Hasub, gyferbyn a’u tŷ. Wedi yntau Asareia mab Maaseia, mab Ananeia, a gyweiriodd wrth ei dŷ.\n3:24 Ar ei ôl yntau Binnui mab Henadad a gyweiriodd fesur arall, o dy Asareia hyd y drofa, sef hyd y gongl.\n3:25 Palal mab Usai, ar gyfer y drofa, a’r tŵr sydd yn myned allan o ucheldy y brenin, yr hwn sydd wrth gyntedd y carchar. Ar ei ôl ef, Pedaia mab Paros.\n3:26 A’r Nethiniaid, y rhai oedd yn trigo yn Offel, hyd ar gyfer porth y dwfr, tua’r dwyrain, a’r tŵr oedd yn myned allan.\n3:27 Ar ei ôl yntau y Tecoiaid a gyweiriasant fesur arall, ar gyfer y tŵr mawr sydd yn myned allan, hyd fur Offel.\n3:28 Oddi ar borth y meirch, yr offeiriaid a gyweiriasant bob un gyferbyn â’i dŷ.\n3:29 Ar eu hôl hwynt Sadoc mab Immer a gyweiriodd ar gyfer ei dŷ. Ac ar ei ôl yntau y cyweiriodd Semaia mab Sechaneia, ceidwad porth y dwyrain.\n3:30 Ar ei ôl ef y cyweiriodd Hananeia mab Selemeia, a Hanun chweched mab Salaff, y mesur arall. Ar ei ôl yntau Mesulam mab Berecheia a gyweiriodd ar gyfer ei ystafell.\n3:31 Ar ei ôl yntau Malcheia, mab y gof aur, a gyweiriodd hyd dŷ y Nethiniaid,\na’r marchnadyddion ar gyfer porth Miffcad, hyd ystafell y gongl.\n3:31 After him repaired Malchiah the goldsmith’s son unto the place of the Nethinims, and of the merchants, over against the gate Miphkad, and to the going up of the corner.\n3:32 A rhwng ystafell y gongl a phorth y defaid, yr eurychod a’r marchnadyddion a gyweiriasant.\n4:1 Pan glybu Sanbalat ein bod ni yn adeiladu y mur, efe a gynddeiriogodd ynddo, ac a lidiodd yn ddirfawr, ac a watwarodd yr Iddewon.\n4:2 Ac efe a lefarodd o flaen ei frodyr a llu Samaria, ac a ddywedodd, Beth y mae yr Iddewon gweiniaid hyn yn ei wneuthur? a adewir iddynt hwy? a aberthant? a orffennant mewn diwrnod? a godant hwy y cerrig o’r tyrrau llwch, wedi eu llosgi?\n4:3 A Thobeia yr Ammoniad oedd yn ei ymyl, ac efe a ddywedodd, Er eu bod hwy yn adeiladu, eto ped elai lwynog i fyny, efe a fwriai i lawr eu mur cerrig hwynt.\n4:4 Gwrando, O ein Duw; canys yr ydym yn ddirmygus: dychwel hefyd eu gwaradwydd ar eu pennau hwynt, a dod hwynt yn anrhaith yng ngwlad y caethiwed:\n4:5 Ac na orchuddia eu hanwiredd hwynt, ac na ddileer eu pechod hwynt o’th ŵydd di: canys digiasant dydi gerbron yr adeiladwyr.\n4:6 Felly nyni a adeiladasom y mur: a chyfannwyd yr holl fur hyd ei hanner: canys yr oedd gan y bobl galon i weithio.\n4:7 Ond pan glybu Sanbalat, a Thobeia, a’r Arabiaid, a’r Ammoniaid, a’r Asdodiaid, gwbl gyweirio muriau Jerwsalem, a dechrau cau yr adwyau; yna y llidiasant yn ddirfawr:\n4:8 A hwynt oll a fradfwriadasant ynghyd i ddyfod i ymladd yn erbyn Jerwsalem, ac i’w rhwystro.\n4:9 Yna y gweddiasom ar ein DUW, ac y gosodasom wyliadwriaeth yn eu herbyn hwynt ddydd a nos, o’u plegid hwynt.\n4:10 A Jwda a ddywedodd, Nerth y cludwyr a wanhaodd, a phridd lawer sydd, fel na allwn ni adeiladu y mur.\n4:11 A’n gwrthwynebwyr a ddywedasant, Ni chânt wybod, na gweled, nes i ni ddyfod i’w mysg hwynt, a’u lladd, a rhwystro eu gwaith hwynt.\n4:12 A phan ddaeth yr Iddewon oedd yn preswylio yn eu hymyl hwynt, dywedasant wrthym ddengwaith, O’r holl leoedd trwy y rhai y gallech ddychwelyd atom ni, y byddant arnoch chwi.\n4:13 Am hynny mi a osodais rai yn y lleoedd isaf, o’r tu ôl i’r mur, ac yn y lleoedd uchaf; yn ôl eu teuluoedd hefyd y gosodais y bobl, â’u cleddyfau, â’u gwaywffyn, ac a’u bwâu.\n4:14 A mi a edrychais, ac a gyfodais, ac a ddywedais wrth y pendefigion, a’r swyddogion, ac wrth y rhan arall o’r bobl, Nac ofnwch rhagddynt: cofiwch yr ARGLWYDD mawr ac ofnadwy, ac ymleddwch dros eich brodyr, eich meibion a’ch merched, eich gwragedd a’ch tai.\n4:15 A phan glybu ein gelynion fod peth yn hysbys i ni, DUW a ddiddymodd eu cyngor hwynt, a ninnau oll a ddychwelasom at y mur, bawb i’w waith.\n4:16 Ac o’r dydd hwnnw, hanner fy ngweision oedd yn gweithio yn y gwaith, a’u hanner hwynt oedd yn dal gwaywffyn, a tharianau, a bwâu, a llurigau; a’r tywysogion oedd ar ôl holl dŷ Jwda.\n4:17 Y rhai oedd yn adeiladu ar y mur, ac yn dwyn beichiau, a’r rhai oedd yn llwytho, oeddynt ag un llaw yn gweithio yn y gwaith, ac a’r llaw arall yn dal arf.\n4:18 Canys pob un o’r adeiladwyr oedd wedi gwregysu ei gleddyf ar ei glun, ac yn adeiladu: a’r hwn oedd yn lleisio mewn utgorn ydoedd yn fy ymyl i.\n4:19 A mi a ddywedais wrth y pendefigion, ac wrth y swyddogion, ac wrth y rhan arall o’r bobl, Y gwaith sydd fawr a helaeth, a nyni a wasgarwyd ar hyd y y mur, ymhell oddi wrth ein gilydd.\n4:20 Yn y fan lle y clywoch sain yr utgorn, yno ymgesglwch atom. Ein DUW ni a ymladd drosom.\n4:21 Felly yr oeddem ni yn gweithio yn y gwaith: a’u hanner hwynt yn dal gwaywffyn, o gyfodiad y wawr hyd gyfodiad y sêr.\n4:22 Dywedais hefyd y pryd hwnnw wrth y bobl, Lletyed pob un â’i was yn Jerwsalem, fel y byddont i ni yn wyliadwriaeth y nos, a’r dydd mewn gwaith.\n4:23 Felly myfi, a’m brodyr, a’m gweision, a’r gwylwyr oedd ar fy ôl, ni ddiosgasom ein dillad, ond a ddiosgai pob un i’w golchi.\n5:1 Ac yr oedd gweiddi mawr gan y bobl, a’u gwragedd, yn erbyn yr Iddewon eu brodyr.\n5:2 Canys yr oedd rhai yn dywedyd, Y mae llawer ohonom ni, ein meibion, a’n merched: am hynny yr ydym yn cymryd ŷd, fel y bwytaom, ac y byddom byw.\n5:3 Yr oedd rhai hefyd yn dywedyd, Ein meysydd, a’n gwinllannoedd, a’n tai, yr ydym ni yn eu gwystlo, fel y prynom ŷd rhag y newyn.\n5:4 Ac yr oedd rhai eraill yn dywedyd, Benthyciasom arian i dalu treth y brenin, a hynny ar ein tiroedd a’n gwinllannoedd.\n5:5 Ac yn awr, ein cnawd ni sydd fel cnawd ein brodyr, ein plant ni fel eu plant hwy: ac wele ni yn darostwng ein meibion a’n merched yn weision, ac y mae rhai o’n merched ni wedi eu caethiwo, ac heb fod gennym i’w rhyddhau; canys gan eraill y mae ein meysydd a’n gwinllannoedd hyn.\n5:6 Yna y llidiais yn ddirfawr, pan glywais eu gwaedd hwynt, a’r geiriau hyn.\n5:7 Fy nghalon hefyd a feddyliodd ynof, a mi a ddwrdiais y pendefigion, a’r swyddogion, ac a ddywedais wrthynt, Yr ydych chwi yn cymryd ocraeth bob un gan ei frawd. A gosodais yn eu herbyn hwynt gynulleidfa fawr.\n5:8 Dywedais hefyd wrthynt, Nyni yn ôl ein gallu a brynasom ein brodyr yr Iddewon, y rhai a werthasid i’r cenhedloedd; ac a ydych chwithau yn gwerthu eich brodyr? neu a werthir hwynt i ni? Yna y tawsant, ac ni chawsant air i ateb.\n5:9 A mi a ddywedais, Nid da y peth yr ydych chwi yn ei wneuthur: oni ddylech chwi rodio mewn ofn ein DUW ni, o achos gwaradwydd y cenhedloedd ein gelynion?\n5:10 Myfi hefyd, a’m brodyr, a’m llanciau, ydym yn echwynno iddynt arian ac ŷd: peidiwn, atolwg, â’r ocraeth yma.\n5:11 Rhoddwch atolwg, iddynt heddiw eu meysydd, eu gwinllannoedd, a’u holewyddlannoedd, a’u tai drachefn; a chanfed ran yr arian, a’r ŷd, y gwin, a’r olew, yr ydych chwi yn ei fynnu ganddynt.\n5:12 Hwythau a ddywedasant, Nyni a’u rhoddwn drachefn, ac ni cheisiwn ddim ganddynt; felly y gwnawn fel yr ydwyt yn llefaru. Yna y gelwais yr offeiriaid, ac a’u tyngais hwynt ar wneuthur yn ôl y gair hwn.\n5:13 A mi a ysgydwais odre fy ngwisg, ac a ddywedais, Felly yr ysgydwo DUW bob gŵr o’i dŷ, ac o’i lafur, yr hwn ni chwblhao y gair hwn, ac felly y byddo efe yn ysgydwedig, ac yn wag. A’r holl gynulleidfa a ddywedasant. Amen: ac a folianasant yr arglwydd. A’r bobl a wnaeth yn ôl y gair hwn.\n5:14 Ac o’r dydd y gosodwyd fi yn dywysog iddynt hwy yng ngwlad Jwda, o’r ugeinfed flwyddyn hyd y ddeuddegfed flwyddyn ar hugain i Artacsercses y brenin, sef deuddeng mlynedd, ni fwyteais i na’m brodyr fara y tywysog.\n5:15 Ond y tywysogion cyntaf, y rhai a fuasai o’m blaen i, fuasent drymion ar y bobli, ac a gymerasent ganddynt fara a gwin, heblaw deugain sici o arian, eu llanciau hefyd a arglwyddiaethent ar y bobl: ond ni wneuthum i felly, rhag ofn DUW.\n5:16 Eithr myfi a gyweiriais ran yng ngwaith y mur hwn, ac ni phrynasom un maes: a’m holl weision i a ymgynullasant yno at y gwaith.\n5:17 Ac yr oedd ar fy mwrdd i, o Iddewon ac o swyddogion, ddengwr a saith a ugain, heblaw y rhai oedd yn dyfod atom ni o’r cenhedloedd y rhai oedd o’n hamgylch.\n5:18 A’r hyn a arlwyid beunydd oedd un ych, chwech o ddefaid dewisol, ac adar wedi eu paratoi i mi; a phob deng niwrnod y rhoddid gwin o bob math, yn ddiamdlawd: ac er hyn ni cheisiais fara y tywysog, canys trwm oedd y caethiwed ar y bobl yma.\n5:19 Cofia fi, O fy NUW, er lles i mi, yn ôl yr hyn oll a wneuthum i’r bobl hyn.\n6:1 A phan glybu Sanbalat, a Thobeia, a Gesem yr Arabiad, a’r rhan arall o’n gelynion, adeiladu ohonof fi y mur, ac nad oedd adwy wedi ei gadael ynddo; (er na osodaswn i y pryd hwnnw y dorau ar y pyrth;)\n6:2 Yna yr anfonodd Sanbalat a Gesem ataf, gan ddywedyd, Tyred, ac ymgyfarfyddwn ynghyd yn un o’r pentrefi yng ngwastadedd Ono. Ac yr oeddynt hwy yn bwriadu gwneuthur niwed i mi.\n6:3 Minnau a anfonais genhadau atynt hwy, gan ddywedyd, Gwaith mawr yr ydwyf fi yn ei wneuthur; oherwydd hynny ni allaf ddyfod i waered: paham y safai y gwaith, pan ymadawn ag ef, a dyfod i waered atoch chwi?\n6:4 Eto hwy a anfonasant ataf fi yn y wedd hon bedair gwaith, ac yn y modd hwnnw yr atebais hwynt.\n6:5 Yna Sanbalat a anfonodd ei was ataf fi y bumed waith yr un ffunud, â llythyr agored yn ei law:\n6:6 Ynddo yr oedd yn ysgrifenedig, Ymysg y cenhedloedd y mae y gair, a Gasmu sydd yn dywedyd, dy fod di a’r Iddewon yn amcanu gwrthryfela: oherwydd hynny dy fod di yn adeiladu y mur, fel y byddit frenin arnynt, yn ôl y geiriau hyn;\n6:7 A’th fod dithau hefyd wedi gosod proffwydi i bregethu amdanat yn Jerwsalem, gan ddywedyd, Y mae brenin yn Jwda. Ac yn awr y fath ymadroddion â hyn a glyw y brenin: gan hynny tyred yn awr, ac ymgynghorwn ynghyd.\n6:8 Yna yr anfonais ato, gan ddywedyd, Ni ddarfu yn ôl yr ymadroddion hyn yr ydwyt ti yn eu dywedyd: ond o’th galon dy hun yr ydwyt yn eu dychmygu hwynt.\n6:9 Oblegid hwynt-hwy oll oedd yn ceisio ein hofni ni, gan ddywedyd, Eu dwylo hwy a laesant oddi wrth y gwaith, fel nas gwneir ef. Gan hynny cryfha yn awr, O dduw, fy nwylo i.\n6:10 A mi a ddeuthum i dŷ Semaia: mab Delaia, mab Mehetabeel, yr hwn oedd wedi cau arno; ac efe a ddywedodd, Cyfarfyddwn yn nhŷ DDUW, a chaewn ddrysau y deml: canys y maent yn dyfod i’th ladd di; a lliw nos y deuant i’th ladd di.\n6:11 Yna y dywedais, a ffy gŵr o’m bath i? neu pwy sydd fel myfi yr hwn a elai i’r deml, fel y byddai byw? Nid af i mewn.\n6:12 Ac wele, gwybûm nad DUW a’i hanfonasai ef; ond llefaru ohono ef y broffwydoliaeth hon yn fy erbyn i: canys Tobeia a Sanbalat a’i cyflogasent ef.\n6:13 Oherwydd hyn y cyflogasid ef, fel y’m hofnid i, ac y gwnawn felly, ac y pechwn; ac y byddai hynny ganddynt yn enllib i’m herbyn, fel y’m gwaradwyddent.\n6:14 O fy Nuw, cofia Tobeia a Sanbalat, yn ôl eu gweithredoedd hynny, a Noadeia y broffwydes hefyd, a’r rhan arall o’r proffwydi y rhai oedd yn fy nychrynu i.\n6:15 A’r mur a orffennwyd ar y pumed dydd ar hugain o Elul, mewn deuddeng niwrnod a deugain.\n6:16 A phan glybu ein holl elynion ni hynny, a gweled o’r holl genhedloedd y rhai oedd o’n hamgylch, hwy a ofnasant, ac a lwfrhasant yn ddirfawr ynddynt eu hun: canys gwybuant mai trwy ein DUW ni y gwnaethid y gwaith hwn.\n6:17 Ac yn y dyddiau hyn pendefigion Jwda oedd yn mynych ddanfon eu llythyrau at Tobeia; a’r eiddo Tobeia oedd yn dyfod atynt hwythau.\n6:18 Canys yr oedd llawer yn Jwda mewn cynghrair ag ef, oherwydd daw oedd efe i Sechaneia mab Ara; a Johanan ei fab ef a gymerasai ferch Mesulam mab Berecheia yn wraig iddo.\n6:19 A’i gymwynasau ef y byddent hwy yn eu mynegi ger fy mron i; fy ngeiriau innau hefyd y byddent yn eu hadrodd iddo yntau. A Thobeia a anfonodd lythyrau i’m dychrynu i.\n7:1 Ac wedi adeiladu y mur, a chyfodi ohonof y dorau, a gosod y porthorion, a’r cantorion, a’r Lefiaid;\n7:2 Yna mi a orchmynnais i Hanani fy mrawd, ac i Hananeia tywysog y palas yn Jerwsalem, canys efe oedd ŵr ffyddlon, ac yn ofni Duw yn fwy na llawer:\n7:3 A mi a ddywedais wrthynt, Nac agorer pyrth Jerwsalem nes gwresogi yr haul, a thra fyddont hwy yn sefyll yno, caeant y drysau, a phreniant: a mi a osodais wylwyr o drigolion Jerwsalem, pob un yn ei wyliadwriaeth, a phob un ar gyfer ei dŷ.\n7:4 A’r ddinas oedd eang a mawr; ac ychydig bobl ynddi: a’r tai nid oeddynt wedi eu hadeiladu.\n7:5 A’m Duw a roddodd yn fy nghalon gynnull y pendefigion, y tywysogion hefyd, a’r bobl, i’w cyfrif wrth eu hachau. A mi a gefais lyfr achau y rhai a ddaethai i fyny yn gyntaf, a chefais yn ysgrifenedig ynddo,\n7:6 Dyma feibion y dalaith, y rhai a ddaeth i fyny o gaethiwed y gaethglud a gaethgludasai Nebuchodonosor brenin Babilon, ac a ddychwelasant i Jerwsalem, ac i Jwda, pob un i’w ddinas ei hun,\n7:7 Y rhai a ddaethant gyda Sorobabel: Jesua, Nehemeia, Asareia, Raamia, Nahamani, Mordecai, Bilsan, Mispereth, Bigfai, Nehum, Baana. Dyma rifedi dynion pobl Israel;\n7:8 Meibion Paros, dwy fil cant a deuddeg a thrigain.\n7:9 Meibion Seffatia, tri chant a deuddeg a thrigain.\n7:10 Meibion Ara, chwe chant a deuddc^ a deugain.\n7:11 Meibion Pahath-Moab, o feibion Jesua a Joab, dwy fil ac wyth gant a thri ar bymtheg.\n7:12 Meibion Elam, mil dau cant a phedwar ar ddeg a deugain.\n7:13 Meibion Sattu, wyth gant a phump a deugain.\n7:14 Meibion Saccai, saith gant a thrigain.\n7:15 Meibion Binnui, chwe chant ac wyth a deugain.\n7:16 Meibion Bebai, chwe chant ac wyth ar hugain.\n7:17 Meibion Asgad, dwy fil tri chant a dau ar hugain.\n7:18 Meibion Adonicam, chwe chant a saith a thrigain. (\n7:19 Meibion Bigfai, dwy fil a saith a thrigain.\n7:20 Meibion Adin, chwe chant a phymtheg a deugain.\n7:21 Meibion Ater o Heseceia, tri ar bymtheg a phedwar ugain.\n7:22 Meibion Hasum, tri chant ac wyth ar hugain.\n7:23 Meibion Besai, tri chant a phedwar ar hugain.\n7:24 Meibion Hariff, cant a deuddeg.\n7:25 Meibion Gibeon, pymtheg a phedwar ugain.\n7:26 Gwŷr Bethlehem a Netoffa, cant ac wyth a phedwar ugain.\n7:27 Gwŷr Anathoth, cant ac wyth ar hugain.\n7:28 Gwŷr Beth-asmafeth, dau a deugain.\n7:29 Gwŷr Ciriath-jearim, Ceffira, a Beeroth, saith gant a thri a deugain.\n7:30 Gwŷr Rama a Gaba, chwe chant ac un ar hugain.\n7:31 Gwŷr Michmas, cant a dau ar hugain.\n7:32 Gwŷr Bethel ac Ai, cant a thri ar hugain.\n7:33 Gwŷr Nebo arall, deuddeg a deugain.\n7:34 Meibion Elam arall, mil dau cant a phedwar ar ddeg a deugain.\n7:35 Meibion Harim, tri chant ac ugain,\n7:36 Meibion Jericho, tri chant a phump a deugain.\n7:37 Meibion Lod, Hadid, ac Ono, saith gant ac un ar hugain.\n7:38 Meibion Senaa, tair mil naw cant a deg ar hugain.\n7:19 Yr offeiriaid: meibion Jedaia, o dŷ Jesua, naw cant a thri ar ddeg a thrigain.\n7:40 Meibion Immer, mil a deuddeg a deugain.\n7:41 Meibion Pasur, mil dau cant a saith a deugain.\n7:42 Meibion Harim, mil a dau ar bymtheg.\n7:43 Y Lefiaid: meibion Jesua, o Cadmiel, ac o feibion Hodefa, pedwar ar ddeg a thrigain.\n7:44 Y cantorion: meibion Asaff, cant ac wyth a deugain.\n7:45 Y porthorion: meibion Salum, meibion Ater, meibion Talmon, meibion Accub, meibion Hatita, meibion Sobai, cant a thri ar bymtheg ar hugain.\n7:46 Y Nethiniaid: meibion Siha, meibion Hasuffa, meibion Tabbaoth,\n7:47 Meibion Ceros, meibion Sia, meibion Padon,\n7:48 Meibion Lebana, meibion Hagaba, meibion Salmai,\n7:49 Meibion Hanan, meibion Gidel, meibion Gahar,\n7:50 Meibion Reaia, meibion Resin, meibion Necoda,\n7:51 Meibion Gassam, meibion Ussa, meibion Phasea,\n7:52 Meibion Besai, meibion Meunim, meibion Neffisesim,\n7:53 Meibion Bacbuc, meibion Hacuffa, meibion Harhur,\n7:54 Meibion Baslith, meibion Mehida, meibion Harsa,\n7:55 Meibion Barcos, meibion Sisera, meibion Thama,\n7:56 Meibion Neseia, meibion Hatiffa.\n7:57 Meibion gweision Solomon: meibion Sotai, meibion Soffereth, meibion Perida,\n7:58 Meibion Jaala, meibion Darcon, meibion Gidel,\n7:59 Meibion Seffatia, meibion Hattil, meibion Pochereth o Sebaim, meibion Amon.\n7:60 Yr holl Nethiniaid, a meibion gweision Solomon, oedd dri chant a deuddeg a phedwar ugain.\n7:60 All the Nethinims, and the children of Solomon’s servants, were three hundred ninety and two.\n7:61 A’r rhai hyn a ddaethant i fyny o Tel-mela, Tel-haresa, Cerub, Adon, ac Immer: ond ni fedrent ddangos tŷ eU tadau, na’u hiliogaeth, ai o Israel yr oeddynt.\n7:61 And these were they which went up also from Telmelah, Telharesha, Cherub, Addon, and Immer: but they could not show their father’s house, nor their seed, whether they were of Israel.\n7:62 Meibion Delaia, meibion Tobeia, meibion Necoda, chwe chant a dau a deugain.\n7:63 Ac o’r offeiriaid: meibion Habaia, meibion Cos, meibion Barsilai, yr hwn a gymerth un o ferched Barsilai y Gileadiad yn wraig, ac a alwyd ar eu henw hwynt.\n7:64 Y rhai hyn a geisiasant eu hysgrifen ymhlith yr achau, ond nis cafwyd: am hynny y bwriwyd hwynt allan o’r offeiriadaeth.\n7:65 A’r Tirsatha a ddywedodd wrthynt, na fwytaent o’r pethau sancteiddiolaf, hyd oni chyfodai offeiriad ag Urim ac â Thummim.\n7:66 Yr holl gynulleidfa ynghyd oedd ddwy fil a deugain tri chant a thrigain.\n7:67 Heblaw eu gweision hwynt a’u morynion, y rhai hynny oedd saith mil tri chant a dau ar bymtheg ar hugain: a chanddynt hwy yr oedd dau cant a phump a deugain o gantorion ac o gantoresau.\n7:68 Eu meirch hwynt oedd saith gant ac un ar bymtheg ar hugain; a’u mulod yn ddau cant a phump a deugain;\n7:69 Y camelod oedd bedwar cant a phymtheg ar hugain, yr asynnod oedd chwe mil saith gant ac ugain.\n7:70 A rhai o’r tadau pennaf a roddasant tuag at y gwaith. Y Tirsatha a roddodd i’r trysor fil o ddracmonau aur, deg a deugain o ffiolau, pum cant a deg ar hugain o wisgoedd offeiriaid.\n7:70 And some of the chief of the fathers gave unto the work. The Tirshatha gave to the treasure a thousand drams of gold, fifty basins, five hundred and thirty priests’ garments.\n7:71 A rhai o’r tadau pennaf a roddasant i drysor y gwaith ugain mil o ddracmonau aur, a dwy fil a deucant o bunnau o arian.\n7:72 A’r hyn a roddodd y rhan arall o’r bobl oedd ugain mil o ddracmonau aur, a dwy fil o bunnau yn arian, a saith a thrigain o wisgoedd offeiriaid.\n7:73 A’r offeiriaid, a’r Lefiaid, a’r porthorion, a’r cantorion, a rhai o’r bobl, a’r Nethiniaid, a holl Israel, a drigasant yn eu dinasoedd. A phan ddaeth y seithfed mis, yr oedd meibion Israel yn eu dinasoedd.\n8:1 A’r holl bobl a ymgasglasant o un fryd i’r heol oedd o flaen porth y dwfr, ac a ddywedasant wrth Esra yr ysgrifennydd, am ddwyn llyfr cyfraith Moses, yr hon a orchmynasai yr ARGLWYDD i Israel.\n8:2 Ac Esra yr offeiriad a ddug y gyfraith o flaen y gynulleidfa o wŷr, a gwragedd, a phawb a’r a oedd yn medru gwrando yn ddeallus, ar y dydd cyntaf o’r seithfed mis.\n8:3 Ac efe a ddarllenodd ynddo ar wyneb yr heol oedd o flaen porth y dwfr, o’r bore hyd banner dydd, gerbron y gwŷr, a’r gwragedd, a’r rhai oedd yn medru deall: a chlustiau yr holl bobl oedd yn gwrando ar lyfr y gyfraith.\n8:4 Ac Esra yr ysgrifennydd a safodd ar bulpud o goed, yr hwn a wnaethid i’r peth hyn; a chydag ef y safodd Matitheia, a Sema, ac Anaia, ac Ureia, a Hilceia, a Maaseia, ar ei law ddeau ef; a Phedaia, a Misael, a Malcheia, a Hasum, a Hasbadana, Sechareia, a Mesulam, ar ei law aswy ef.\n8:5 Ac Esra a agorodd y llyfr yng ngŵydd yr holl bobl; (canys yr oedd efe oddi ar yr holl bobl;) a phan agorodd, yr holl bobl a safasant.\n8:6 Ac Esra a fendithiodd yr ARGLWYDD, y DUW mawr. A’r holl bobl a atebasant, Amen, Amen, gan ddyrchafu eu dwylo: a hwy a ymgrymasant, ac a addolasant yr ARGLWYDD a’u hwynebau tua’r ddaear.\n8:7 Jesua hefyd, a Bani, Serebeia, Jamin, Accub, Sabbethai, Hodeia, Maaseia, Celita, Asareia, Josabad, Hanan, Pelaia,, a’r Lefiaid, oedd yn dysgu y gyfraith i’r bobl, a’r bobl yn sefyll yn eu lle.\n8:8 A hwy a ddarllenasant yn eglur yn y llyfr, yng nghyfraith DDUW; gan osod allan y synnwyr, fel y deallent wnli ddarllen.\n8:9 A Nehemeia, efe yw y Tirsatha, ac Esra yr offeiriad a’r ysgrifennydd, a’r Lefiaid y rhai oedd yn dysgu y bobl, a ddywedasant wrth yr holl bobl, Y mae heddiw yn sanctaidd i’r ARGLWYDD eich DUW; na alerwch, ac nac wylwch: canys yr holl bobl oedd yn wylo pan glywsant eiriau y gyfraith.\n8:10 Ac efe a ddywedodd wrthynt, Ewch, bwytewch y breision, ac yfwch y melysion, ac anfonwch rannau i’r hwn nid oes ganddo ddim yn barod; canys y mae heddiw yn sanctaidd i’n Harglwydd: am hynny na thristewch; canys llawenydd yr ARGLWYDD yw eich nerth chwi.\n8:11 A’r Lefiaid a ostegasant yr holl bobl, gan ddywedyd, Tewch: canys y dydd heddiw sydd sanctaidd, ac na thristewch.\n8:12 A’r holl bobl a aethant i fwyta ac i yfed, ac i anfon ymaith rannau, ac i wneuthur llawenydd mawr; oherwydd iddynt ddeall y geiriau a ddysgasent hwy iddynt.\n8:13 A’r ail ddydd, tadau pennaf yr holl bobl, yr offeiriaid, a’r Lefiaid, a ymgynullasant at Esra yr ysgrifennydd, i’w dysgu yng ngeiriau y gyfraith.\n8:14 A hwy a gawsant yn ysgrifenedig yn y gyfraith, yr hyn a orchmynasai yr ARGLWYDD trwy law Moses, y dylai meibion Israel drigo mewn bythod ar ŵyl y seithfed mis;\n8:15 Ac y dylent gyhoeddi, a gyrru gair trwy eu holl ddinasoedd, a thrwy Jerwsalem, gan ddywedyd, Ewch i’r mynydd, a dygwch ganghennau olewydd, a changau pinwydd, a changau y myrtwydd, a changau y palmwydd, a changhennau o’r prennau caeadfrig, i wneuthur bythod, fel y mae yn ysgrifenedig.\n8:16 Felly y bobl a aethant allan, ac a’u dygasant, ac a wnaethant iddynt fythod, bob un ar ei nen, ac yn eu cynteddoedd, ac yng nghynteddoedd tŷ DDUW, ac yn heol porth y dwfr, ac yn heol porth Effraim.\n8:17 A holl gynulleidfa y rhai a ddychwelasent o’r caethiwed, a wnaethant fythod, ac a eisteddasant yn y bythod: canys er dyddiau Josua mab Nun hyd y dydd hwnnw ni wnaethai meibion Israel felly. Ac yr oedd llawenydd mawr iawn.\n8:18 Ac Esra a ddarllenodd yn llyfr cyfraith DDUW beunydd, o’r dydd cyntaf hyd y dydd diwethaf. A hwy a gynallasant yr ŵyl saith niwrnod; ac ar yr wythfed dydd y bu cymanfa, yn ôl y ddefod.\n9:1 Ac ar y pedwerydd dydd ar hugain o’r mis hwn, meibion Israel a ymgynullasant mewn ympryd, ac mewn sachlliain, a phridd arnaddynt.\n9:2 A had Israel a ymneilltuasant oddi wrth bob dieithriaid, ac a safasant, ac a gyffesasant eu pechodau, ac anwireddau eu tadau.\n9:3 A chodasant i fyny yn eu lle, ac a ddarllenasant yn llyfr cyfraith yr ARGLWYDD eu Duw, bedair gwaith yn y dydd; a phedair gwaith yr ymgyffesasant, ac yr ymgrymasant i’r ARGLWYDD eu DUW.\n9:4 Yna y safodd ym mhulpud y Lefiaid, Jesua, a Bani, Cadmiel, Sebaneia, Bunni, Serebeia, Bani, a Chenani; a gwaeddasant â llef uchel ar yr ARGLWYDD eu DUW:\n9:5 A’r Lefiaid, Jesua, a Chadmiel, Bani, Hasabneia, Serebeia, Hodeia, Sebaneia, a Phethaheia, a ddywedasant, Cyfodwch, bendithiwch yr ARGLWYDD eich DUW o dragwyddoldeb hyd dragwyddoldeb: a bendithier dy enw gogoneddus a dyrchafedig, goruwch pob bendith a moliant.\n9:6 Ti yn unig wyt ARGLWYDD: ti a wnaethost y nefoedd, nefoedd y neffoedd, a’u holl luoedd hwynt, y ddaear a’r hyn oll sydd arni, y moroedd a’r hyn oll sydd ynddynt; a thi sydd yn eu cynnal hwynt oll; a llu y nefoedd sydd yn ymgrymu i ti.\n9:7 Ti yw yr ARGLWYDD DDUW, yr hwn a ddetholaist Abram, ac a’i dygaist ef allan o Ur y Caldeaid, ac a roddaist iddo enw Abraham:\n9:8 A chefaist ei galon ef yn ffyddlon ger dy fron di, ac a wnaethost gyfamod ag ef, ar roddi yn ddiau i’w had ef wlad y Canaaneaid, yr Hefiaid, yr Anioriaid, a’r Pheresiaid, a’r Jebusiaid, a’r Girgasiaid; ac a gwblheaist dy eiriau: oherwydd cyfiawn wyt.\n9:9 Gwelaist hefyd gystudd ein tadau yn yr Aifft; a thi a wrandewaist eu gwaedd hwynt wrth y môr coch:\n9:10 A thi a wnaethost arwyddion a rhyfeddodau ar Pharo, ac ar ei holl weision, ac ar holl bobl ei wlad ef: canys gwybuost i’r rhai hyn falchïo yn eu herbyn hwynt. A gwnaethost i ti enw, fel y gwelir y dydd hwn.\n9:10 And showedst signs and wonders upon Pharaoh, and on all his servants, and on all the people of his land: for thou knewest that they dealt proudly against them. So didst thou get thee a name, as it is this day.\n9:11 Y môr hefyd a holltaist o’u blaen hwynt, fel y treiddiasant trwy ganol y môr ar hyd sychdir; a’u herlidwyr a fwriaist i’r gwaelod, fel maen i ddyfroedd cryfion:\n9:12 Ac a’u harweiniaist hwy liw dydd mewn colofn gwmwl, a lliw nos mewn colofn dân, i oleuo iddynt hwy y ffordd yr oeddynt yn myned ar hyd-ddi.\n9:13 Ti a ddisgynnaist hefyd ar fynydd Sinai ac a ymddiddenaist â hwynt o’r nefoedd; rhoddaist hefyd iddynt farnedigaethau uniawn, a chyfreithiau gwir, deddfau a gorchmynion daionus:\n9:14 A’th Saboth sanctaidd a hysbysaist iddynt; gorchmynion hefyd, a deddfau, a chyfreithiau a orchmynnaist iddynt, trwy law Moses dy was:\n9:15 Bara hefyd o’r nefoedd a roddaist iddynt yn eu newyn, a dwfr o’r graig a dynnaist iddynt yn eu syched; a thi a ddywedaist wrthynt, y deuent i etifeddu y wlad a dyngasit ar ei rhoddi iddynt.\n9:16 Ond hwynt-hwy a’n tadau ni a falchiasant, ac a galedasant eu gwarrau, ac ni wrandawsant ar dy orchmynion di;\n9:17 Ac a wrthodasant wrando, ac ni chofiasant dy ryfeddodau, y rhai a wnaethit ti erddynt; caledasant hefyd eu gwarrau, a gosodasant ben arnynt i ddychwelyd i’w caethiwed yn eu cyndynrwydd: eto ti ydwyt DDUW parod i faddau, graslon, a thrugarog, hwyrfrydig i ddicter, ac aml o drugaredd, ac ni wrthodaist hwynt.\n9:18 Hefyd, pan wnaethent iddynt lo toddedig, a dywedyd, Dyma dy dduw di yr hwn a’th ddug di i fyny o’r Aifft, a chablasent yn ddirfawr;\n9:19 Er hynny, yn dy aml dosturiaethau, ni adewaist ti hwynt yn yr anialwch: y golofn gwmwl ni chiliodd oddi wrthynt trwy y dydd, i’w harwain hwynt ar hyd y ffordd; na’r golofn dân trwy y nos, i oleuo iddynt, ac i ddangos y ffordd y cerddent ynddi.\n9:20 Dy ysbryd daionus hefyd a roddaist i’w dysgu hwynt, ac nid ateliaist dy fanna rhag eu genau, dwfr hefyd a roddaist iddynt yn eu syched.\n9:21 Felly deugain mlynedd y porthaist hwynt yn yr anialwch, heb fod arnynt eisiau dim: eu gwisgoedd ni heneiddiasant, a’u traed ni chwyddasant.\n9:22 A thi a roddaist iddynt freniniaethau a phobloedd, a rhennaist hwynt i gonglau. Felly hwy a feddianasant wlad Sihon, a gwlad brenin Hesbon, a gwlad Og brenin Basan.\n9:23 Lluosogaist hefyd eu meibion hwynt fel sêr y nefoedd, ac a’u dygaist hwynt i’r wlad a ddywedasit wrth eu tadau y deuent iddi i’w meddiannu.\n9:24 Felly y meibion a aethant i mewn, ac a feddianasant y wlad, a thi a ddarostyngaist drigolion y wlad, y Canaaneaid, o’u blaen hwynt, ac a’u rhoddaist yn eu llaw hwynt, eu brenhinoedd hefyd, a phobloedd y wlad, fel y gwnaent iddynt yn ôl eu hewyllys.\n9:25 A hwy a enillasant ddinasoedd cedyrn, a daear fras, ac a feddianasant dai llawn o bob daioni, pydewau cloddiedig, gwinllannoedd, ac olewyddlannoedd, a choed ffrwythlon yn aml; a hwy a fwytasant, ac a ddigonwyd, ac a frasawyd, ac a ymhyfrydasant yn dy fawr ddaioni di.\n9:26 Eto hwy a anufuddhasant, ac a wrthryfelasant yn dy erbyn, taflasant hefyd dy gyfraith o’r tu ôl i’w cefn, a’th broffwydi a laddasant, y rhai a dystiolaethasent wrthynt am ddychwelyd am ac a gablasant yn ddirfawr.\n9:27 Am hynny ti a’u rhoddaist hwynt yn llaw eu gorthrymwyr, y rhai a’u cystuddiasant: ac yn amser eu cyfyngdra, pan waeddasant arnat, a’u gwrandewaist hwynt o’r nefoedd, ac yn ôl dy aml dosturiaethau rhoddaist iddynt achubwyr, y rhai a’u hachubasant o law eu gwrthwynebwyr.\n9:28 Ond pan lonyddodd arnynt, dychwelasant i wneuthur drygioni yn dy ŵydd di: am hynny y gadewaist hwynny yn llaw eu gelynion, y rhai a arglwyddiaethasant arnynt: eto pan ddychwelasant, a gweiddi arnat, tithau o’r nefoedd a wrandewaist, ac a’u gwaredaist hwynt yn ôl dy dosturiaethau, lawer o amseroedd.\n9:29 A thi a dystiolaethaist yn eu herbyn hwynt, i’w dychwelyd at dy gyfraith di: ond hwy a falchiasant, ac ni wrandawsant ar dy orchmynion, eithr pechasant yn erbyn dy farnedigaethau, (y rhai os gwna dyn hwynt, efe fydd byw ynddynt,) a gwnaethant ysgwydd i gilio, ac a galedasant eu gwarrau, ac ni wrandawsant.\n9:30 Er hynny ti a’u hoedaist hwynt lynyddoedd lawer, ac a dystiolaethaist wrthynt trwy dy ysbryd yn dy broffwydi; ond ni wrandawsant: am hynny y rhoddaist hwynt yn llaw pobl y gwledydd.\n9:31 Eto, er mwyn dy fawr drugareddau, ni lwyr ddifethaist hwynt, ac ni wrthodaist hwynt; canys Duw graslon a thrugarog ydwyt.\n9:32 Ac yn awr, O ein DUW ni, y DUW mawr, cadarn, ac ofnadwy, yr hwn wyt yn cadw cyfamod a thrugaredd; na fydded bychan o’th flaen di yr holl flinder a ddigwyddodd i ni, i’n brenhinoedd, i’n tywysogion, ac i’n hoffeiriaid, ac i’n proffwydi, ac i’n tadau, ac i’th holl bobi, er dyddiau brenhinoedd Asyria hyd y dydd hwn.\n9:33 Tithau ydwyt gyfiawn yn yr hyn oll a ddigwyddodd i ni: canys gwirionedd a wnaethost ti, a ninnau a wnaethom yn annuwiol.\n9:34 Ein brenhinoedd hefyd, ein tywysogion, ein hoffeiriaid, a’n tadau, ni chadwasant dy gyfraith, ac ni wrandawasant ar dy orchmynion, na’th dystiolaethau, y rhai a dystiolaethaist wrthynt.\n9:35 A hwy ni’th wasanaethasant yn eu brenhiniaeth, nac yn dy fawr ddaioni a roddaist iddynt, nac yn y wlad eang a bras yr hon a osodaist o’u blaen hwynt; ac ni ddychwelasant oddi wrth eu drwg weithredoedd.\n9:36 Wele ni heddiw yn weision; ac am am y wlad a roddaist i’n tadau ni, i fwyta ei ffrwyth a’i daioni, wele ni yn weision ynddi.\n9:37 A mawr yw ei thoreth hi i’r brenhinoedd a osodaist arnom ni am ein pechodau: ac arglwyddiaethu y maent ar ein cyrff, ac ar ein hanifeiliaid, yn ôl eu hewyllys; ac yr ydym mewn cyfyngder mawr.\n9:38 Ac oherwydd hyn oll yr ydym yn gwneuthur cyfamod sicr, ac yn ei ysgrifennu; ac y mae ein tywysogion, ein Lefiaid, a’n hoffeiriaid, yn ei selio.\n10:1 A’r rhai a seliodd oedd, Nehemeia y Tirsatha, mab Hachaleia, a Sidcia,\n10:2 Seraia, Asareia, Jeremeia,\n10:3 Pasur, Amareia, Malcheia,\n10:4 Hattus, Sebaneia, Maluch,\n10:5 Harim, Meremoth, Obadeia,\n10:7 Mesulam, Abeia, Miamin,\n10:8 Maaseia, Bilgai, Semaia: dyma yr offeiriaid,\n10:9 A’r Lefiaid: Jesua mab Asaneia, Binnui o feibion Henadad, Cadmiel,\n10:10 A’u brodyr hwynt, Sebaneia, Hodeia, Celita, Pelaia, Hanan,\n10:11 Micha, Rehob, Hasabeia,\n10:12 Saccur, Serebeia, Sebaneia,\n10:13 Hodeia, Bani, Beninu.\n10:14 Penaethiaid y bobl; Paros, Pahath-Moab, Elam, Sattu, Bani,\n10:16 Adoneia, Bigfai, Adin,\n10:17 Ater, Hisceia, Assur,\n10:18 Hodeia, Hasum, Besai,\n10:19 Hariff, Anathoth, Nebai,\n10:20 Magpias, Mesulam, Hesir,\n10:21 Mesesabeel, Sadoc, Jadua,\n10:23 Hosea, Hananeia, Hasub,\n10:24 Halohes, Pileha, Sobec,\n10:25 Rehum, Hasabna, Maaseia,\n10:26 Ac Ahïa, Hanan, Anan,\n10:27 Maluch, Harim, Baana.\n10:28 A’r rhan arall o’r bobl, yr offeiriaid, y Lefiaid, y porthorion, y cantorion, y Nethiniaid, a phawb a’r a ymneilltuasent oddi wrth bobl y gwledydd at gyfraith DDUW, eu gwragedd hwynt, eu meibion, a’u merched, pawb a’r a oedd â gwybodaeth ac â deall ganddo,\n10:29 Hwy a lynasant wrth eu brodyr, eu penaethiaid, ac a aethant mewn rhaith a llw ar rodio yng nghyfraith DDUW, yr hon a roddasid trwy law Moses gwas DUW: ac ar gadw ac ar wneuthur holl orchmynion yr ARGLWYDD ein Harglwydd ni, a’i farnedigaethau, a’i ddeddfau:\n10:30 Ac ar na roddem ein merched i bobl y wlad: ac na chymerem eu merched hwy i’n meibion ni:\n10:31 Ac o byddai pobl y tir yn dwyn marchnadoedd, neu ddim lluniaeth ar y dydd Saboth i’w werthu, na phrynem ddim ganddynt ar y Saboth, neu ar y dydd sanctaidd; ac y gadawem heibio y seithfed flwyddyn, a chodi pob dyled.\n10:32 A ni a osodasom arnom ddeddfau, ar i ni roddi traean sicl yn y flwyddyn, tuag at wasanaeth tŷ ein DUW ni,\n10:33 A thuag at y bara gosod, a’r bwyd-offrwm gwastadol, a thuag at y poeth-offrwm gwastadol, y Sabothau, y newyddloerau, a’r gwyliau arbennig, a thuag at y cysegredig bethau, a thuag at y pechebyrth, i wneuthur cymod dros Israel, a thuag at holl waith tŷ ein DUW.\n10:33 For the showbread, and for the continual meat offering, and for the continual burnt offering, of the sabbaths, of the new moons, for the set feasts, and for the holy things, and for the sin offerings to make an atonement for Israel, and for all the work of the house of our God.\n10:34 A ni a fwriasom goelbrennau yr offeiriaid, y Lefiaid, a’r bobl, am goed yr offrwm, fel y dygent hwynt i dŷ ein DUW ni, yn ôl tai ein tadau ni, ar amserau nodedig, o flwyddyn i flwyddyn, i’w llosgi ar allor yr ARGLWYDD ein DUW, fel y mae yn ysgrifenedig yn y gyfraith:\n10:35 Ac i ddwyn blaenffrwyth ein tir, a blaenffrwyth o bob ffrwyth o bob pren, o flwyddyn i flwyddyn, i dŷ yr ARGLWYDD :\n10:36 A’r rhai cyntaf-anedig o’n meibion, ac o’n hanifeiliaid, fel y mae yn ysgrifenedig yn y gyfraith, a chyntaf-anedigion ein gwartheg a’n defaid, i’w dwyn i dŷ ein DUW, at yr offeiriaid sydd yn gwasanaethu yn nhŷ ein DUW ni.\n10:37 A blaenion ein toes, a’n hoffrymau, a ffrwyth pob pren, gwin ac olew, a ddygem at yr offeiriaid i gelloedd tŷ ein DUW, a degwm ein tir i’r Lefiaid; fel y câi y Lefiaid hwythau ddegwm trwy holl ddinasoedd ein llafur ni.\n10:38 A bydd yr offeiriad, mab Aaron, gyda’r Lefiaid, pan fyddo’r Lefiaid yn degymu: a dyged y Lefiaid i fyny ddegfed ran y degwm i dŷ ein DUW ni, i’r celloedd yn y trysordy.\n10:39 Canys meibion Israel a meibion Lefi a ddygant offrwrn yr ŷd, y gwin, a’r olew, i’r ystafelloedd, lle y mae llestri’r cysegr, a’r offeiriaid sydd yn gweini, a’r porthorion, a’r cantorion; ac nac ymwrthodwn â thŷ ein DUW.\n11:1 A thywysogion y bobl a drigasant yn Jerwsalem: a’r rhan arall o’r bobl a fwriasant goelbrennau i ddwyn un o’r deg i drigo yn Jerwsalem y ddinas sanctaidd, a naw rhan i fod yn y dinasoedd eraill.\n11:2 A’r bobl a fendithiasant yr holl wŷr a ymroddasent yn ewyllysgar i breswylio yn Jerwsalem.\n11:3 A dyma benaethiaid y dalaith, y rhai a drigasant yn Jerwsalem: ond yn ninasoedd Jwda pawb a drigasant yn eu meddiant o fewn eu dinasoedd, sef Israel, yr offeiriaid, a’r Lefiaid, a’r Nethiniaid, a meibion gweision Solomon.\n11:4 A rhai o feibion Jwda ac o feibion Benjamin a drigasant yn Jerwsalem. O feibion Jwda; Athaia mab Usseia, fab Sechareia, fab Amareia, fab Seffatia, fab Mahalaleel, o feibion Peres;\n11:5 Maaseia hefyd mab Baruch, fab Colhose, fab Hasaia, fab Adaia, fab Joiarib, fab Seehareia, fab Siloni.\n11:6 Holl feibion Peres y rhai oedd yn trigo yn Jerwsalem, oedd bedwar cant ac wyth, a thrigain o wŷr grymus.\n11:7 A dyma feibion Benjamin; Salu mab, Mesulam, fab Joed, fab Pedaia, fab Colaia, fab Maaseia, fab Ithiel, fab Jesaia.\n11:8 Ac ar ei ôl ef Gabai, Salai; naw cant ac wyth ar hugain.\n11:9 A Joel mab Sichri oedd swyddog arnynt hwy: a Jwda mab Senua yn ail ar y ddinas.\n11:10 O’r offeiriaid: Jedaia mab Joiarib, Jachin.\n11:11 Seraia mab Hilceia, fab Mesulam, fab Sadoc, fab Meraioth, fab Ahitub, blaenor tŷ DDUW.\n11:12 A’u brodyr y rhai oedd yn gweithio gwaith y tŷ, oedd wyth cant a dau ar hugain: ac Adaia mab Jeroham, fab Pelalia, fab Amsi, fab Sechareia, fab Pasur, fab Malcheia,\n11:13 A’i frodyr, pennau-cenedl, dau cant a dau a deugain: ac Amasai mab Asareel, fab Ahasai, fab Mesilemoth, fab Immer,\n11:14 A’u brodyr hwynt, yn gedyrn o nerth, oedd gant ac wyth ar hugain: a Sabdiel mab Haggedolim yn swyddog arnynt.\n11:15 Ac o’r Lefiaid: Semaia mab Hasub fab Asricam, fab Hasabeia fab Bunni.\n11:16 Sabbethai hefyd, a Josabad, o benaethiaid y Lefiaid, oedd oruchaf ar y gwaith o’r tu allan i dŷ DDUW.\n11:17 Mataneia hefyd mab Micha, fab Sabdi, fab Asaff, oedd bennaf i ddechrau tâl diolch mewn gweddi: a Bacbuceia yn ail o’i frodyr, ac Abda mab Sammua, fab Galal, fab Jedwthwn.\n11:18 Yr holl Lefiaid yn y ddinas sanctaidd, oedd ddau cant a phedwar a phedwar ugain.\n11:19 A’r porthorion, Accub, Talmon, a’u brodyr yn cadw y pyrth, oedd gant a deuddeg a thrigain.\n11:20 A’r rhan arall o Israel, o’r offeiriaid ac o’r Lefiaid a drigent yn holl ddinasoedd Jwda, pob un yn ei etifeddiaeth.\n11:21 Ond y Nethiniaid oeddynt yn aros yn y tŵr: Siha a Gispa oedd ar y Nethiniaid.\n11:22 A swyddog y Lefiaid yn Jerwsalem, oedd Ussi mab Bani, fab Hasabeia, fab Mataneia, fab Micha: o feibion Asaff, y cantorion oedd ar waith tŷ DDUW.\n11:23 Canys gorchymyn y brenin amdanynt hwy oedd, fod ordinhad safadwy i’r cantorion, dogn dydd yn ei ddydd.\n11:24 A Phethaheia mab Mesesabeel, o feibion Sera mab Jwda, oedd wrth law y brenin ym mhob peth a berthynai i’r bobl.\n11:25 Ac am y trefydd a’u meysydd, rhai o feibion Jwda a drigasant yng Nghaer-Arba a’i phentrefi, ac yn Dibon a’i phentrefi, ac yn Jecabseel a’i phentrefi,\n11:26 Ac yn Jesua, ac ym Molada, ac yn Beth-phelet,\n11:27 Ac yn Hasar-sual, ac yn Beerseba a’i phentrefi,\n11:28 Ac yn Siclag, ac ym Mechona, ac yn ei phentrefi,\n11:29 Ac yn En-rimmon, ac yn Sarea, ac yn Jarmuth,\n11:30 Sanoa, Adulam, a’u trefydd, Lachis a’i meysydd, yn Aseca a’i phentrefi. A hwy a wladychasant o Beerseba hyd ddyffryn Hinnom.\n11:31 A meibion Benjamin o Geba a drigasant ym Michmas, ac Aia, a Bethel, a’u pentrefi,\n11:32 Yn Anathoth, Nob, Ananeia,\n11:33 Hasor, Rama, Gittaim,\n11:35 Lod, ac Ono, glyn y crefftwyr.\n11:36 Ac o’r Lefiaid yr oedd rhannau yn Jwda, ac yn Benjamin.\n12:1 Dyma hefyd yr offeiriaid a’r Lefiaid, y rhai a ddaethant i fyny gyda Sorobabel mab Salathiel, a Jesua: sef Seraia, Jeremeia, Esra,\n12:2 Amareia, Maluch, Hattus,\n12:3 Sechaneia, Rehum, Meremoth,\n12:4 Ido, Ginnetho, Abeia,\n12:5 Miamin, Maadia, Bilga,\n12:6 Semaia, a Joiarib, Jedaia,\n12:7 Salu, Amoc, Hilceia, Jedaia: dyma benaethiaid yr offeiriaid a’u brodyr yn nyddiau Jesua.\n12:8 A’r Lefiaid: Jesua, Binnui, Cadmiel, Serebeia, Jwda; a Mataneia oedd ar y gerdd, efe a’i frodyr.\n12:9 Bacbuceia hefyd ac Unni, eu brodyy hwynt, oedd ar eu cyfer yn y gwyliadwriaethau.\n12:10 A Jesua a genhedlodd Joiacim, a Joiacim a genhedlodd Eliasib, ac Eliasib a genhedlodd Joiada,\n12:11 A Joiada a genhedlodd Jonathan, a Jonathan a genhedlodd Jadua.\n12:12 Ac yn nyddiau Joiacim, yr offeiriaid hyn oedd bennau-cenedl: o Seraia, Meraia; o Jeremeia, Hananei;\n12:13 O Esra, Mesulam; o Amareia Jehohanan;\n12:14 O Melichu, Jonathan; o Sebaneia, Joseff;\n12:15 O Harim, Adna; o Meraioth, Helcai;\n12:16 O Ido, Sechareia; o Ginnethon, Mesulam;\n12:17 O Abeia, Sichri; o Miniamin, o Moadeia, Piltai;\n12:18 O Bilga, Sammua; o Semaia, Jehonathan;\n12:19 Ac o Joiarib, Matenai; o Jedaia, Ussi;\n12:20 O Salai, Calai; o Amoc, Eber;\n12:21 O Hilceia, Hasabeia: o Jedaia, Nethaneel.\n12:22 Y Lefiaid yn nyddiau Eliasib, Joiada, a Johanan, a Jadua, oedd wedi eu hysgrifennu yn bennau-cenedl: a’r offeiriaid, hyd deyrnasiad Dareius y Persiad.\n12:23 Meibion Lefi, y pennau-cenedl, wedi eu hysgrifennu yn llyfr y croniclau, hyd ddyddiau Johanan mab Eliasib.\n12:24 A phenaethiaid y Lefiaid, oedd Hasabeia, Serebeia, a Jesua mab Cadmiel, a’u brodyr ar eu cyfer, i ogoneddu ac i foliannu, yn ôl gorchymyn Dafydd gŵr DUW, gwyliadwriaeth ar gyfer gwyliadwriaeth.\n12:25 Mataneia, a Bacbuceia, Obadeia, Mesulam, Talmon, Accub, oedd borthorion, yn cadw gwyliadwriaeth wrth drothwyau y pyrth.\n12:26 Y rhai hyn oedd yn nyddiau Joiacim mab Jesua, fab Josadac, ac yn nyddiau Nehemeia y tywysog, ac Esra yr offeiriad a’r ysgrifennydd.\n12:27 Ac yng nghysegriad mur Jerwsalem y ceisiasant y Lefiaid o’u holl leoedd, i’w dwyn i Jerwsalem, i wneuthur y cysegriad â gorfoledd, mewn diolchgarwch, ac mewn cân, â symbalau, nablau, ac â thelynau.\n12:28 A meibion y cantorion a ymgynullasant o’r gwastadedd o amgylch i Jerwsalem, ac o drefydd Netoffathi,\n12:29 Ac o dŷ Gilgal, ac o feysydd Geba ac Asmafeth: canys y cantorion a adeiladasent bentrefi iddynt o amgylch Jerwsalem.\n12:30 Yr offeiriaid hefyd a’r Lefiaid a ymlanhasant; glanhasant hefyd y bobl, a’r pyrth, a’r mur.\n12:31 A mi a berais i dywysogion Jwda ddringo ar y mur; a gosodais ddwy fintai fawr o rai yn moliannu; a mynediad y naill oedd ar y llaw ddeau ar y mur tua phorth y dom:\n12:32 Ac ar eu hôl hwynt yr aeth Hosaia, a hanner tywysogion Jwda,\n12:33 Asareia hefyd, Esra, a Mesulam,\n12:34 Jwda, a Benjamin, a Semaia, a Jeremeia,\n12:35 Ac o feibion yr offeiriaid ag utgyrn, Sechareia mab Jonathan, fab Semaia, fab Mataneia, fab Michaia, fab Saccur, fab Asaff;\n12:35 And certain of the priests’ sons with trumpets; namely, Zechariah the son of Jonathan, the son of Shemaiah, the son of Mattaniah, the son of Michaiah, the son of Zaccur, the son of Asaph:\n12:36 A’i frodyr ef, Semaia, ac Asarael, Milalai, Gilalai, Maai, Nethaneel, a Jwda, Hanani, ag offer cerdd Dafydd gŵr DUW, ac Esra yr ysgrifennydd o’u blaen hwynt.\n12:37 Ac wrth borth y ffynnon, yr hoa oedd ar eu cyfer hwynt, y dringasant ar risiau dinas Dafydd yn nringfa y mur, oddi ar dŷ Dafydd, hyd borth y dwfr tua’r dwyrain.\n12:38 A’r ail fintai o’r rhai oedd yn moliannu, oedd yn myned ar eu cyfer hwynt; a minnau ar eu hôl; a hanner y bobl oedd ar y mur, oddi ar dŵr y ffyrnau, hyd y mur llydan;\n12:39 Ac oddi ar borth Effraim, ac oddi ar yr hen borth, ac oddi ar borth y pysgod, a thŵr Hananeel, a thŵr Mea, hyd borth y defaid, a hwy a safasant ym mhorth yr wyliadwriaeth.\n12:40 Felly y ddwy fintai, y rhai oedd yn moliannu, a safasant yn nhŷ DDUW, a minnau, a hanner y swyddogion gyda mi:\n12:41 Yr offeiriaid hefyd; Eliacim, Maaseia, Miniamin, Michaia, Elioenai, Sechareia, Hananeia, ag utgyrn:\n12:42 Maaseia hefyd, a Semaia, ac Eleasar, ac Ussi, a Jehohanan, a Malcheia, ac Elam, ac Esra. A’r cantorion a ganasant yn groch, a Jasraheia eu blaenor.\n12:43 A’r diwrnod hwnnw yr aberthasant ebyrth mawrion, ac y llawenhasant: canys DUW a’u llawenychasai hwynt â llawenydd mawr: y gwragedd hefyd a’r plant a orfoleddasant: fel y clybuwyd llawenydd Jerwsalem hyd ymhell.\n12:44 A’r dwthwn hwnnw y gosodwyd gwŷr ar gelloedd y trysorau, ar yr offrymau, ar y blaenffrwyth, ac ar y degymau, i gasglu iddynt hwy o feysydd y dinasoedd y rhannau cyfreithlon i’r offeiriaid a’r Lefiaid: canys llawenydd Jwda oedd ar yr offeiriaid ac ar y Lefiaid y rhai oedd yn sefyll yno.\n12:45 Y cantorion hefyd a’r porthorion a gadwasant wyliadwriaeth eu DUW, a gwyliadwriaeth y glanhad, yn ôl gorchymyn Dafydd, a Solomon ei fab.\n12:46 Canys gynt, yn nyddiau Dafydd ac Asaff, yr oedd y pen-cantorion, a chaniadau canmoliaeth a moliant i DDUW.\n12:47 Ac yn nyddiau Sorobabel, ac yn nyddiau Nehemeia, holl Israel oedd yn rhoddi rhannau i’r cantorion, a’r porthorion, dogn dydd yn ei ddydd: a hwy a gysegrasant bethau sanctaidd i’r Lefiaid; a’r Lefiaid a’u cysegrasant i feibion Aaron.\n13:1 Y dwthwn hwnnw y darllenwyd yn llyfr Moses lle y clybu’r bobl; a chafwyd yn ysgrifenedig ynddo, na ddylai yr Ammoniad na’r Moabiad ddyfod i gynulleidfa DUW yn dragywydd;\n13:2 Am na chyfarfuasent â meibion Israel â bara ac â dwfr, eithr cyflogasent Balaam yn eu herbyn i’w melltithio hwynt: eto ein DUW ni a drodd y felltith yn fendith.\n13:3 A phan glywsant hwy y gyfraith, hwy a neilltuasant yr holl rai cymysg oddi wrth Israel.\n13:4 Ac o flaen hyn, Eliasib yr offeiriad, yr hwn a osodasid ar ystafell tŷ ein DUW ni, oedd gyfathrachwr i Tobeia:\n13:5 Ac efe a wnaeth iddo ef ystafell fawr; ac yno y byddent o’r blaen yn rhoddi y bwyd-offrymau, y thus, a’r llestri, a degwm yr ŷd, y gwin, a’r olew, a orchmynasid eu rhoddi i’r Lefiaid, a’r cantorion, a’r porthorion, ac offrymau yr offeiriaid.\n13:6 Ac yn hyn i gyd o amser ni bûm i yn Jerwsalem: canys yn y ddeuddegfed flwyddyn ar hugain i Artacsercses brenin Babilon y deuthum i at y brenin, ac ymhen talm o ddyddiau y cefais gennad gan y brenin;\n13:7 Ac a ddeuthum i Jerwsalem, ac a ddeellais y drygioni a wnaethai Eliasib er Tobeia, gan wneuthur iddo ystafell yng nghynteddoedd tŷ DDUW.\n13:8 A bu ddrwg iawn gennyf, am hynny mi a fwriais holl ddodrefn tŷ Tobeia allan o’r ystafell.\n13:9 Erchais hefyd iddynt lanhau yr ystafelloedd: a mi a ddygais yno drachefn lestri tŷ DDUW, yr offrwm a’r thus.\n13:10 Gwybum hefyd fod rhannau y Lefiaid heb eu rhoddi iddynt: canys ffoesai y Lefiaid a’r cantorion, y rhai oedd yn gwneuthur y gwaith, bob un i’w faes.\n13:11 Yna y dwrdiais y swyddogion, ac y dywedais, Paham y gwrthodwyd tŷ DDUW? A mi a’u cesglais hwynt ynghyd, ac a’u gosodais yn eu lle.\n13:12 Yna holl Jwda a ddygasant ddegwm yr ŷd, a’r gwin, a’r olew, i’r trysordai.\n13:13 A mi a wneuthum yn drysorwyr ar y trysorau, Selemeia yr offeiriad, a Sadoc yr ysgrifennydd, a Phedaia, o’r Lefiaid: a cherllaw iddynt hwy yr oedd Hanan mab Saccur, mab Mataneia: canys ffyddlon y cyfrifid hwynt, ac arnynt hwy yr oedd rhannu i’w brodyr.\n13:14 Cofia fi, fy Nuw oherwydd hyn; ac na ddilea fy ngharedigrwydd a wneuthum i dŷ fy Nuw, ac i’w wyliadwriaethau ef.\n13:15 Yn y dyddiau hynny y gwelais yn Jwda rai yn sengi gwinwryfau ar y Saboth, ac yn dwyn i mewn ysgubau ŷd, ac yn llwytho asynnod, gwin hefyd, a grawnwin, a ffigys, a phob beichiau, ac yn eu dwyn i Jerwsalem ar y dydd Saboth: a mi a dystiolaethais yn eu herbyn ar y dydd y gwerthasant luniaeth.\n13:16 Y Tyriaid hefyd oedd yn trigo ynddi, ac yn dwyn pysgod, a phob peth gwerthadwy, y rhai yr oeddynt hwy yn eu gwerthu ar y Saboth i feibion Jwda, ac yn Jerwsalem.\n13:17 Yna y dwrdiais bendefigion Jwda, ac y dywedais wrthynt, Pa beth drygionus yw hwn yr ydych chwi yn ei wneuthur, gan halogi’r dydd Saboth?\n13:18 Onid fel hyn y gwnaeth eich tadau chwi? ac oni ddug ein DUW ni yr holl ddrwg hyn arnom ni, ac ar y ddinas hon? a chwithau ydych yn ychwanegu digofaint ar Israel, trwy halogi’r Saboth.\n13:19 A phan dywyllasai pyrth Jerwsalem cyn y Saboth, yr erchais gau’r dorau, ac a orchmynnais nad agorid hwynt hyd wedi’r Saboth: a mi a osodais rai o’m gweision wrth y pyrth, fel na ddelai baich i mewn ar ddydd y Saboth.\n13:20 Felly y marchnadwyr, a gwerthwyr pob peth gwerthadwy, a letyasant o’r tu allan i Jerwsalem unwaith neu ddwy.\n13:21 A mi a dystiolaethais yn eu herbyn hwynt, ac a ddywedais wrthynt, Paham yr ydych chwi yn aros dros nos wrth y mur? os gwnewch eilwaith, mi a estynnaf fy llaw i’ch erbyn. O’r pryd hwnnw ni ddaethant ar y Saboth mwyach.\n13:22 A mi a ddywedais wrth y Lefiaid, am iddynt ymlanhau, a dyfod i gadw y pyrth, gan sancteiddio’r dydd Saboth. Am hyn hefyd cofia fi, fy Nuw, ac arbed fi yn ôl lliaws dy drugaredd.\n13:23 Yn y dyddiau hynny hefyd y gwelais Iddewon a briodasent Asdodesau, Ammonesau, a Moabesau, yn wragedd iddynt:\n13:24 A’u plant hwy oedd yn llefaru y naill banner o’r Asdodeg, ac heb fedru ymddiddan yn iaith yr Iddewon, ond yn ôl tafodiaith y ddeubar bobl.\n13:24 And their children spake half in the speech of Ashdod, and could not speak in the Jews’ language, but according to the language of each people.\n13:25 Yna yr ymrysonais â hwynt, ac y melltithiais hwynt; trewais hefyd rai ohonynt, ac a bliciais eu gwallt hwynt; a mi a’u tyngais hwynt trwy DDUW, gan ddywedyd, Na roddwch eich merched i’w meibion hwynt, ac na chymerwch o’u merched hwynt i’ch meibion, nac i chwi eich hunain.\n13:26 Onid o achos y rhai hyn y pechodd Solomon brenin Israel? er na bu brenin cyffelyb iddo ef ymysg cenhedloedd lawer, yr hwn oedd hoff gan ei DDUW, a DUW a’i gwnaeth ef yn frenin ar holl Israel, eto gwragedd dieithr a wnaethant iddo ef bechu.\n13:27 Ai arnoch chwi y gwrandawn, i wneuthur yr holl ddrygioni mawr hwn, gan droseddu yn erbyn ein DUW, trwy briodi gwragedd dieithr?\n13:28 Ac un o feibion Joiada, mab Eliasib yr archoffeiriad, oedd ddaw i Sanbalat yr Horoniad: yr hwn a ymlidiais i oddi wrthyf.\n13:29 O fy NUW, cofia hwynt, am iddynt halogi’r offeiriadaeth, a chyfamod yr offeiriadaeth, a’r Lefiaid.\n13:30 Yna y glanheais hwynt oddi wrth bob estron; gosodais hefyd oruchwyliaethau i’r offeiriaid ac i’r Lefiaid, pob un yn ei waith;\n13:31 Ac at goed yr offrwm mewn amserau nodedig, ac at y blaenffrwythau. Cofia fi, O fy NUW, er daioni.\nSumbolau arbennig: ŵ ŷ\nWeər àm ai? Yùu àar vízïting ə peij fròm dhə "CYMRU-CATALONIA" (= Weilz-Katəlóuniə) Wéb-sait


Siaradwch am roi organau: Geraint John | LLYW.CYMRU\nSiaradwch am roi organau: Geraint John\nRhodd i newid bywyd\nRoedd Geraint John, 65 oed, yn byw bywyd iach tan iddo droi’n 48 oed, a dechrau profi poen na allai ei egluro yn ei ysgwydd.\nRai wythnosau’n ddiweddarach ym mis Ionawr 2013, sylwodd Geraint fod ei wrin yn lliw oren tywyll felly aeth at y meddyg.\nDywedwyd wrth Geraint bod ei arennau wedi methu oherwydd fasgwlitis, sef llid ar eich pibellau gwaed, a oedd wedi achosi chwydd yn ei ysgwydd a methiant yr arennau.\nCyn i mi wybod, roeddwn i yng nghefn ambiwlans yn cael fy rhuthro i Ysbyty Treforys. Cefais fy nghyfarch gan feddyg a afaelodd yn fy llaw a dweud ei fod yn amau bod gen i fethiant yr arennau. Cymerodd fiopsi o fy aren ac ar ôl awr neu ddwy, roeddwn i’n derbyn triniaeth dialysis. Roeddwn i mewn sioc.\nYm mis Awst 2003, ar ôl dim ond chwe wythnos o driniaeth, roedd Geraint yn ôl yn y gwaith a chafodd ei roi ar y rhestr trawsblaniadau.\nAr 29 Medi 2003 am 4:00am, cafodd Geraint alwad ffôn a fyddai’n newid ei fywyd. Roedd aren addas wedi’i chanfod gan roddwr organau marw gyda chydsyniad ei deulu. Cafodd ei ruthro i Ysbyty Athrofaol Cymru ac erbyn 9:30am yr un diwrnod, roedd yn cael i lawdriniaeth.\nMae’r aren a roddwyd i mi wedi newid fy mywyd. Ers fy nhrawsblaniad, does dim na alla i ei wneud! Rydw i wedi cerdded Mur Hadrian a Basecamp Everest i godi arian i Gronfa Paul Popham, Rydw i hefyd wedi cerdded llwybr Taith Taf o Aberhonddu i Gaerdydd, mewn un diwrnod, a oedd yn daith gerdded 18 awr a hanner ac ym mis Ebrill eleni, cerddais 50,000 o gamau yn fy ngardd gefn yn ystod Covid-19 i godi arian.\nEr bod y llawdriniaeth wedi trawsnewid fy mywyd yn llwyr ac wedi rhoi fy iechyd yn ôl i mi, weithiau rwy’n ei gweld hi’n od bod rhywun arall wedi gorfod marw er mwyn i mi gael byw. Gobeithio y caiff teulu fy rhoddwr gysur o gael gwybod nad oedd y farwolaeth yn ofer, a bod y rhodd a roddwyd i mi yn rhywbeth fydda i fyth yn ei anghofio.